Oficialusis leidinys L 056 , 04/03/1968 p. 0001 - 0007

specialusis leidimas suomių kalba: skyrius 1 tomas 1 p. 0039

specialusis leidimas danų kalba: serija I skyrius 1968(I) p. 0030

specialusis leidimas švedų kalba: skyrius 1 tomas 1 p. 0039

specialusis leidimas anglų kalba: serija I skyrius 1968(I) p. 0030

specialusis leidimas graikų k.: skyrius 01 skyrius 1 tomas 1 p. 0108

specialusis leidimas ispanų kalba: skyrius 01 tomas 1 p. 0129

specialusis leidimas portugalų kalba skyrius 01 tomas 1 p. 0129



Tarnybos nuostatai PASTABA I IR II DALIES [1] Šiame tekste pateikiami konsoliduoti Europos Bendrijų pareigūnų tarnybos nuostatai ir kitų tarnautojų įdarbinimo sąlygos [2], taikytinos nuo 1968 m. kovo 5 d., kaip nustatyta 1968 m. vasario 29 d. Tarybos reglamento (EEB, Euratomas, EAPB) Nr. 259/68 (Europos Bendrijų oficialusis leidinys L 56, 1968 3 4, 1968 m. specialusis leidinys, 1972 n, gruodžio 1 d.) 2 ir 3 straipsniuose, ir vėlesniuose tą reglamentą pakeičiančiuose reglamentuose. Konsoliduotas tekstas pateikiamas tik informacijos tikslais ir nėra teisiškai įpareigojantis [3]. Prie tam tikrų straipsnių nurodyti skaičiai laužtiniuose skliaustuose yra nuorodos į toliau išvardytus skaičius ir reglamentus, kuriais jie buvo iš dalies pakeisti. (1) Reglamentas (Euratomas, EAPB, EEB) Nr. 2278/69 (OL L 289, 1969 11 17, p. 1) (2) Reglamentas (EAPB, EEB, Euratomas) Nr. 95/70 (OL L 15, 1970 1 21, p. 1) (3) Reglamentas (EAPB, EEB, Euratomas) Nr. 96/70 (OL L 15, 1970 1 21, p. 4) (4) Reglamentas (EEB, Euratomas, EAPB) Nr. 16/71 (OL L 5, 1971 1 7, p. 1) (5) Reglamentas (EEB, Euratomas, EAPB) Nr. 2653/71 (OL L 276, 1971 12 16, p. 1) (6) Reglamentas (EEB, Euratomas, EAPB) Nr. 2654/71 (OL L 276, 1971 12 16, p. 6) (7) Reglamentas (Euratomas, EAPB, EEB) Nr. 1369/72 (OL L 149, 1972 7 1, p. 1) (8) Reglamentas (Euratomas, EAPB, EEB) Nr. 1473/72 (OL L 160, 1972 7 16, p. 1) (9) Reglamentas (Euratomas, EAPB, EEB) Nr. 2647/72 (OL L 283, 1972 12 20, p. 1) (10) Reglamentas (EAPB, EEB, Euratomas) Nr. 558/73 (OL L 55, 1973 2 28, p. 1) (11) Reglamentas (EAPB, EEB, Euratomas) Nr. 2188/73 (OL L 223, 1973 8 11, p. 1) (12) Reglamentas (EEB, Euratomas, EAPB) Nr. 2/74 (OL L 2, 1974 1 3, p. 1) (13) Reglamentas (EEB, Euratomas, EAPB) Nr. 3191/74 (OL L 341, 1974 12 20, p. 1) (14) Reglamentas (Euratomas, EAPB, EEB) Nr. 711/75 (OL L 71, 1975 3 20, p. 1) (15) Reglamentas (Euratomas, EAPB, EEB) Nr. 1009/75 (OL L 98, 1975 4 19, p. 1) (16) Reglamentas (Euratomas, EAPB, EEB) Nr. 1601/75 (OL L 164, 1975 6 27, p. 1) (17) Reglamentas (Euratomas, EAPB, EEB) Nr. 2577/75 (OL L 263, 1975 10 11, p. 1) (18) Reglamentas (EAPB, EEB, Euratomas) Nr. 2615/76 (OL L 299, 1976 10 29, p. 1) (19) Reglamentas (EAPB, EEB, Euratomas) Nr. 3177/76 (OL L 359, 1976 12 30, p. 1) (20) Reglamentas (EAPB, EEB, Euratomas) Nr. 3178/76 (OL L 359, 1976 12 30, p. 9) (21) Reglamentas (EEB, Euratomas, EAPB) Nr. 1376/77 (OL L 157, 1977 6 28, p. 1) (22) Reglamentas (EEB, Euratomas, EAPB) Nr. 2687/77 (OL L 314, 1977 12 8, p. 1) (23) Reglamentas (EEB, Euratomas, EAPB) Nr. 2859/77 (OL L 330, 1977 12 23, p. 1) (24) Reglamentas (Euratomas, EAPB, EEB) Nr. 912/78 (OL L 119, 1978 5 3, p. 1) (25) Reglamentas (Euratomas, EAPB, EEB) Nr. 914/78 (OL L 119, 1978 5 3, p. 8) (26) Reglamentas (Euratomas, EAPB, EEB) Nr. 2711/78 (OL L 328, 1978 11 23, p. 1) (27) Reglamentas (Euratomas, EAPB, EEB) Nr. 3084/78 (OL L 369, 1978 12 29, p. 1) (28) Reglamentas (Euratomas, EAPB, EEB) Nr. 3085/78 (OL L 369, 1978 12 29, p. 6) (29) Reglamentas (EAPB, EEB, Euratomas) Nr. 2955/79 (OL L 336, 1979 12 29, p. 1) (30) Reglamentas (EEB, Euratomas, EAPB) Nr. 160/80 (OL L 20, 1980 1 26, p. 1) (31) Reglamentas (EEB, Euratomas, EAPB) Nr. 161/80 (OL L 20, 1980 1 26, p. 5) (32) Reglamentas (Euratomas, EAPB, EEB) Nr. 187/81 (OL L 21, 1981 1 24, p. 18) ir Reglamentas (Euratomas, EAPB, EEB) Nr. 397/81 (OL L 46, 1981 2 19, p. 1) (33) Reglamentas (Euratomas, EAPB, EEB) Nr. 2780/81 (OL L 271, 1981 9 26, p. 1) (34) Reglamentas (Euratomas, EAPB, EEB) Nr. 3821/81 (OL L 386, 1981 12 31, p. 1) (35) Reglamentas (EAPB, EEB, Euratomas) Nr. 371/82 (OL L 47, 1982 2 19, p. 8) (36) Reglamentas (EAPB, EEB, Euratomas) Nr. 372/82 (OL L 47, 1982 2 19, p. 13) (37) Reglamentas (EAPB, EEB, Euratomas) Nr. 3139/82 (OL L 331, 1982 11 26, p. 1) (38) Reglamentas (EEB, Euratomas, EAPB) Nr. 440/83 (OL L 53, 1983 2 26, p. 1) (39) Reglamentas (EEB, Euratomas, EAPB) Nr. 1819/83 (OL L 180, 1983 7 5, p. 1) (40) Reglamentas (EEB, Euratomas, EAPB) Nr. 2074/83 (OL L 203, 1983 7 27, p. 1) (41) Reglamentas (EEB, Euratomas, EAPB) Nr. 3647/83 (OL L 361, 1983 12 24, p. 1) (42) Reglamentas (EAPB, EEB, Euratomas) Nr. 419/85 (OL L 51, 1985 2 21, p. 1) (43) Reglamentas (EAPB, EEB, Euratomas) Nr. 420/85 (OL L 51, 1985 2 21, p. 6) (44) Reglamentas (EAPB, EEB, Euratomas) Nr. 1578/85 (OL L 154, 1985 6 13, p. 1) (45) Reglamentas (EAPB, EEB, Euratomas) Nr. 1915/85 (OL L 180, 1985 7 12, p. 3) (46) Reglamentas (EAPB, EEB, Euratomas) Nr. 2799/85 (OL L 265, 1985 10 8, p. 1) (47) Reglamentas (EAPB, EEB, Euratomas) Nr. 3580/85 (OL L 343, 1985 12 20, p. 1) (48) Reglamentas (EEB, Euratomas, EAPB) Nr. 3855/86 (OL L 359, 1986 12 19, p. 1) (49) Reglamentas (EEB, Euratomas, EAPB) Nr. 3856/86 (OL L 359, 1986 12 19, p. 5) (50) Reglamentas (Euratomas, EAPB, EEB) Nr. 793/87 (OL L 79, 1987 3 21, p. 1) (51) Reglamentas (Euratomas, EAPB, EEB) Nr. 3019/87 (OL L 286, 1987 10 9, p. 3) (52) Reglamentas (Euratomas, EAPB, EEB) Nr. 3212/87 (OL L 307, 1987 10 29, p. 1) (53) Reglamentas (Euratomas, EAPB, EEB) Nr. 3784/87 (OL L 356, 1987 12 18, p. 1) (54) Reglamentas (EAPB, EEB, Euratomas) Nr. 2338/88 (OL L 204, 1988 7 29, p. 1) (55) Reglamentas (EAPB, EEB, Euratomas) Nr. 2339/88 (OL L 204, 1988 7 29, p. 5) (56) Reglamentas (EAPB, EEB, Euratomas) Nr. 3982/88 (OL L 354, 1988 12 22, p. 1) (57) Reglamentas (EEB, Euratomas, EAPB) Nr. 2187/89 (OL L 209, 1989 7 21, p. 1) (58) Reglamentas (EEB, Euratomas, EAPB) Nr. 3728/89 (OL L 364, 1989 12 14, p. 1) (59) Reglamentas (Euratomas, EAPB, EEB) Nr. 2258/90 (OL L 204, 1990 8 2, p. 1) (60) Reglamentas (Euratomas, EAPB, EEB) Nr. 3736/90 (OL L 360, 1990 12 22, p. 1) (61) Reglamentas (EEB) Nr. 2232/91 (OL L 204, 1991 7 22, p. 1) (62) Reglamentas (EAPB, EEB, Euratomas) Nr. 3830/91 (OL L 361, 1991 12 31, p. 1) (63) Reglamentas (EAPB, EEB, Euratomas) Nr. 3831/91 (OL L 361, 1991 12 31, p. 7) (64) Reglamentas (EAPB, EEB, Euratomas) Nr. 3832/91 (OL L 361, 1991 12 31, p. 9) (65) Reglamentas (EAPB, EEB, Euratomas) Nr. 3833/91 (OL L 361, 1991 12 31, p. 10) (66) Reglamentas (EAPB, EEB, Euratomas) Nr. 3834/91 (OL L 361, 1991 12 31, p. 13) (67) Reglamentas (EEB, Euratomas, EAPB) Nr. 571/92 (OL L 62, 1992 3 7, p. 1) (68) Reglamentas (EEB, Euratomas, EAPB) Nr. 3761/92 (OL L 383, 1992 12 29, p. 1) (69) Reglamentas (EEB, Euratomas, EAPB) Nr. 3947/92 (OL L 404, 1992 12 31, p. 1) (70) Reglamentas (Euratomas, EAPB, EEB) Nr. 3608/93 (OL L 328, 1993 12 29, p. 1) (71) Reglamentas (EAPB, EB, Euratomas) Nr. 3161/94 (OL L 335, 1994 12 23, p. 1) su pakeitimais, padarytais Reglamentu (EB, Euratomas, EAPB) Nr. 1197/95 (OL L 119, 1995 5 30, p. 1) (72) Reglamentas (EAPB, EB, Euratomas) Nr. 2963/95 (OL L 310, 1995 12 22, p. 1) (73) Reglamentas (Euratomas, EAPB, EB) Nr. 1345/96 (OL L 175, 1996 7 13, p. 1) (74) Reglamentas (Euratomas, EAPB, EB) Nr. 2485/96 (OL L 338, 1996 12 28, p. 1) (75) Reglamentas (EAPB, EB, Euratoamas) Nr. 2192/97 (OL L 301, 1997 11 5, p. 5) (76) Reglamentas (EAPB, EB, Euratomas) Nr. 2591/97 (OL L 351, 1997 12 23, p. 1) (77) Reglamentas (EB, EAPB, Euratomas) Nr. 781/98 (OL L 113, 1998 4 15, p. 4) (78) Reglamentas (EB, EAPB, Euratomas) Nr. 2458/98 (OL L 307, 1998 11 17, p. 1) (79) Reglamentas (EB, EAPB, Euratoamas) Nr. 2594/98 (OL L 325, 1998 12 3, p. 1) (80) Reglamentas (EB, EAPB, Euratomas) Nr. 2762/98 (OL L 346, 1998 11 22, p. 1) (81) Komisijos komunikatas kitoms institucijoms dėl tarnybos nuostatuose numatytų sumų perskaičiavimo į eurus Nr. 1999/C 60/09 (OL C 60, 1999 2 3, p. 11) (82) Reglamentas (EB, EAPB, Euratoamas) Nr. 620/1999 (OL L 78, 1999 3 24, p. 1) (83) Reglamentas (EB, EAPB, Euratoamas) Nr. 1238/1999 (OL L 150, 1999 6 17, p. 1) (84) Reglamentas (EB, EAPB, Euratomas) Nr. 2700/1999 (OL L 327, 1999 12 21, p. 1) (85) Reglamentas (EB, EAPB, Euratomas) Nr. 212/2000 (OL L 24, 2000 1 29, p. 1) (86) Reglamentas (EB, EAPB, Euratomas) Nr. 628/2000 (OL L 76, 2000 3 25, p. 1) (87) Reglamentas (EB, EAPB, Euratomas) Nr. 2804/2000 (OL L 326, 2000 12 22, p. 3) (88) Reglamentas (EB, EAPB, Euratomas) Nr. 2805/2000 (OL L 326, 2000 12 22, p. 7) (89) Reglamentas (EB, EAPB, Euratomas) Nr. 1986/2001 (OL L 271, 2000 10 12, p. 1) (90) Reglamentas (EB, EAPB, Euratomas) Nr. 2581/2001 (OL L 345, 2001 12 29, p. 1) (91) Reglamentas (EB, EAPB, Euratomas) Nr. 490/2002 (OL L 77, 2002 3 20, p. 1) (92) Reglamentas (EB, Euratomas) Nr. 2265/2002 (OL L 347, 2002 12 20, p. 1) [4] [1] Šį kompendiumą parengė Komisijos tarnybos nuostatų skyrius. Visas pastabas dėl šio leidinio galima siųsti el. paštu adresu ADMIN-QUICK-WAY@cec.eu.int. [2] Šie tarnybos nuostatai ir įdarbinimo sąlygos pakeitė Europos ekonominės bendrijos ir Europos atominės energijos bendrijos pareigūnų tarnybos nuostatus ir kitų darbuotojų įdarbinimo sąlygas, nustatytas 1961 12 18 Tarybos reglamentais Nr. 31 (EEB) ir Nr. 11 (EAEB) (OL 45, 1962 6 14 – specialusis leidinys 1959-62, 1972 m. lapkritis) ir Europos anglių ir plieno bendrijos pareigūnų tarnybos nuostatus ir kitų tarnautojų įdarbinimo sąlygas. [3] Konsoliduotas teisės aktų tekstas neturi įstatyminio statuso, nebent jį parengtų aktus priėmusi institucija. Kadangi šiame kompendiume nurodytų Tarybos reglamentų konsoliduotus tekstus parengė Komisija, teisminių ginčų atveju turi būti daroma nuoroda į atitinkamą Tarybos reglamentą (reglamentus), kaip jie buvo pirmą kartą paskelbti Oficialiajame leidinyje, o ne į šį konsoliduotą tekstą.Kompendiumas buvo parengtas itin kruopščiai ir tikimasi, kad jis bus vertingas informacijos šaltinis bei naudingas darbo įrankis. [4] Šiuo reglamentu pagal Tarnybos nuostatų 65 straipsnį buvo paskutinį kartą pakoreguotas Europos Bendrijų pareigūnų ir kitų tarnautojų darbo užmokestis. -------------------------------------------------- I Europos Bendrijų pareigūnų tarnybos nuostatai I antraštinė dalis: Bendrosios nuostatos II antraštinė dalis: Pareigūnų teisės ir pareigos III antraštinė dalis: Pareigūnų tarnyba 1 skyrius: Priėmimas į darbą 2 skyrius: Administracinis statusas 1 skirsnis: Faktinis darbas 2 skirsnis: Delegavimas 3 skirsnis: Atostogos dėl asmeninių priežasčių 4 skirsnis: Rezervo statusas 5 skirsnis: Atostogos karo tarnybai atlikti 3 skyrius: Ataskaitos, perkėlimas į aukštesnę pakopą ir paaukštinimas darbe 4 skyrius: Tarnybos nutraukimas 1 skirsnis: Atsistatydinimas 2 skirsnis: Priverstinis atsistatydinimas 3 skirsnis: Atstatydinimas tarnybos interesais 4 skirsnis: Atleidimas iš darbo dėl nekompetentingumo 5 skirsnis: Išejimas į pensiją 6 skirsnis: Garbės vardas IV antraštinė dalis: Pareigūnų darbo sąlygos 1 skyrius: Darbo valandos 2 skyrius: Atostogos 3 skyrius: Valstybinės šventės V antraštinė dalis: Pareigūnų tarnybinės pajamos ir socialinio draudimo išmokos 1 skyrius: Atlyginimas ir išlaidos 1 skirsnis: Atlyginimas 2 skirsnis: Išlaidos 2 skyrius: Socialinio draudimo išmokos 3 skyrius: Pensijos 4 skyrius: Permokėjimas ir nepakankamas apmokėjimas 5 skyrius: Reikalavimo perėjimas Bendrijoms VI antraštinė dalis: Drausminės priemonės VII antraštinė dalis: Apeliaciniai skundai VIII antraštinė dalis: Specialios nuostatos, taikomos Bendrijų mokslo arba technikos tarnybų pareigūnams VIIIA antraštinė dalis: Specialios ir išimtinės nuostatos, taikomos trečiojoje šalyje dirbantiems pareigūnams IX antraštinė dalis: Pereinamojo laikotarpio nuostatos ir baigiamosios nuostatos 1 skyrius: Pereinamojo laikotarpio nuostatos 2 skyrius: Baigiamosios nuostatos I priedas: Pagrindinės pareigybės ir atitinkamos kategorijos A. Pagrindinės pareigybės ir atitinkamos kategorijos kiekvienoje kategorijoje ir Kalbų tarnyboje, kaip numatyta Tarnybos nuostatų 5 straipsnio 4 dalyje B. Bendrijų mokslo ir technikos tarnybų pareigūnų pagrindinės pareigybės ir atitinkamos kategorijos, kaip numatyta Tarnybos nuostatų 92 straipsnyje II priedas: Tarnybos nuostatų 9 straipsnyje numatytų organų sudėtis ir darbo procedūra 1 skirsnis: Personalo komitetas 2 skirsnis: Jungtinis komitetas 3 skirsnis: Drausmės komisija 4 skirsnis: Invalidumo komitetas 5 skirsnis: Ataskaitų komitetas III priedas: Konkursai IV priedas: Išmokos pagal Tarnybos nuostatų 41 ir 50 straipsnius IVa priedas: Darbas pusę darbo dienos V priedas: Atostogos 1 skirsnis: Kasmetinė satostogos 2 skirsnis: Specialios atostogos 3 skirsnis: Kelionės laikas VI priedas: Kompensuojamosios atostogos ir atlyginimas už viršvalandžius VII priedas: Atlyginimas ir kompensuotinos išlaidos 1 skirsnis: Išmokos šeimai 2 skirsnis: Ekspatriacijos išmoka 2a skirsnis: Nustatyto dydžio išmoka 2b skirsnis: Mokymo išmoka 3 skirsnis: Kompensuotinos išlaidos A. Įsikūrimo išmoka B. Persikėlimo išmoka C. Kelionės išlaidos D. Persikraustymo išlaidos E. Dienpinigiai F. Komandiruotės išlaidos G. Nustatyta kompensuotina išlaidų suma 4 skirsnis: Mokėtinų sumų sumokėjimas VIII priedas: Pensijų sistema. 1 skyrius: Bendrosios nuostatos 2 skyrius: Ištarnauto laiko pensija ir išeitinė išmoka 1 skirsnis: Ištarnauto laiko pensija 2 skirsnis: Išeitinė išmoka 3 skyrius: Invalidumo pensija 4 skyrius: Maitintojo netekimo pensija 5 skyrius: Laikinosios pensijos 6 skyrius: Pensijos padidinimas išlaikomiems vaikams 7 skyrius 1 skirsnis: Pensijų sistemos finansavimas 2 skirsnis: Pensijos apskaičiavimas 3 skirsnis: Išmokų mokėjimas 8 skyrius: Pereinamojo laikotarpio nuostatos IX priedas: Drausminis procesas X priedas: Specialios ir išimtinės nuostatos, taikomos trečiojoje šalyje dirbantiems pareigūnams 1 skyrius: Bendrosios nuostatos 2 skyrius: Isipareigojimai 3 skyrius: Darbo sąlygos 4 skyrius: Tarnybinės pajamos ir socialinio draudimo išmokos 1 skirsnis: Tarnybinės pajamos ir .išmokos šeimai 2 skirsnis: Išlaidų kompensavimo taisyklės 3 skirsnis: Socialinio draudimo išmokos 5 skyrius: Drausmė 6 skyrius: Pereinamojo laikotarpio nuostatos XI priedas: Tarnybos nuostatų 64 ir 65 straipsnių įgyvendinimo taisyklės 1 skyrius: Kasmetinis atlyginimo peržiūrėjimas 1 skirsnis: Kasmetinius patikslinimus nulemiantys veiksniai 2 skirsnis: Atlyginimo kasmetinio patikslinimo tvarka 2 skyrius: Tarpiniis atlyginimų patikslinimas 3 skyrius: Didelės infliacijos šalys 4 skyrius: Korekcinių koeficientų nustatymas 5 skyrius: Išimties išlyga 6 skyrius: Europos Bendrijų statistikos tarnybos vaidmuo ir ryšiai su nacionaliniais valstybių narių statistikos institutais 7 skyrius: Baigiamosios nuostatos ir peržiūros sąlyga I antraštinė dalis: Bendrosios nuostatos 1 straipsnis (21) (73) Šiuose Tarnybos nuostatuose "Bendrijų pareigūnas" – tai bet koks asmuo, kuris, kaip numatyta šiuose Tarnybos nuostatuose, į įsteigtą vienos iš Bendrijų institucijų pareigybę paskiriamas tos institucijos paskyrimų tarnybos dokumentu. Išskyrus atvejus, kai yra numatyta kitaip, šiuose Tarnybos nuostatuose Ekonomikos ir socialinių reikalų komitetas, Regionų komitetas bei Europos Sąjungos ombudsmenas prilyginami Bendrijų institucijoms. 1a straipsnis (77) 1. Pagal šiuos Tarnybos nuostatus pareigūnai turi teisę į vienodą požiūrį tiesiogiai ar netiesiogiai neatsižvelgiant į rasę, politinius, filosofinius ar religinius įsitikinimus, lytį arba seksualinę orientaciją, nepažeidžiant atitinkamų nuostatų, kai reikalaujama nurodyti konkrečią šeimyninę padėtį. 2. Siekiant faktiškai užtikrinti visišką vyrų ir moterų lygybę darbe, vienodo požiūrio į vyrus ir moteris principas Europos Bendrijų institucijoms netrukdo išlaikyti arba patvirtinti priemones, kuriomis numatomos specifinės lengvatos siekiant sudaryti palankesnes sąlygas nepakankamai atstovaujamos lyties asmenims verstis profesine veikla arba siekiant užkirsti kelią ar kompensuoti profesinės veiklos atžvilgiu nepalankią padėtį. 3. Pasikonsultavusios su Tarnybos nuostatų komitetu, institucijos šalių susitarimu nustato priemones ir veiksmus siekiant skatinti lygias moterų ir vyrų galimybes tose srityse, kurioms taikomi šie Tarnybos nuostatai, ir priima atitinkamas nuostatas, kuriomis siekiama aiškiai atkurti pusiausvyrą, susijusią su de facto nelygybe, kuri tose srityse yra nepalanki moterų atžvilgiu. 2 straipsnis (69) (73) Kiekviena institucija nustato, kas joje įgyvendina paskyrimų tarnybos naudojimosi jai suteiktus Tarnybos nuostatų įgaliojimus. Ekonomikos ir socialinių reikalų komiteto, Regionų komiteto ir Europos Sąjungos ombudsmeno sekretoriato pareigūnų atžvilgiu taikomos tų komitetų ir ombudsmeno darbo tvarkos taisyklės nustato, kas įgyvendina paskyrimų tarnybos naudojimosi jai suteiktus Tarnybos nuostatų įgaliojimus. Tačiau dvi arba daugiau institucijų gali patikėti vienai iš jų arba tarpinstitucinei įstaigai įgyvendinti paskyrimų tarnybos naudojimosi jai suteiktus įgaliojimus dėl priėmimo į darbą ir socialinės apsaugos bei pensijų sistemos. 3 straipsnis Pareigūną paskiriantis dokumentas nurodo paskyrimo įsigaliojimo datą; ši data nėra ankstesnė už tą datą, kai pareigūnas pradeda eiti savo pareigas. 4 straipsnis Pareigūnai nepaskiriami į tarnybą ir nepaaukštinami darbe jokiais tikslais, išskyrus laisvos darbo vietos užėmimą, kaip numatyta šiuose Tarnybos nuostatuose. Apie laisvas darbo vietas institucijoje pranešama tos institucijos personalui, jei paskyrimų tarnyba nusprendžia, kad tą laisvą darbo vietą reikia užimti. Jei laisvos darbo vietos negalima užimti perdavimo būdu, paaukštinant darbe arba rengiant vidaus konkursą, apie tai pranešama trijų Europos Bendrijų personalui. 5 straipsnis (8) 1. Tarnybos, kurioms taikomi šie Tarnybos nuostatai, pagal su jomis susijusių pareigų pobūdį ir svarbą skirstomos į keturias A, B, C ir D kategorijas žemėjančių rangų tvarka. A kategorija apima aštuonias klases, padalytas į kategorijas, kurias įprastai sudaro dvi klasės, kiekvieną iš jų skiriant personalui, pasamdytam administracinėms ir patariamosioms pareigoms, kurioms būtinas universitetinis išsilavinimas arba lygiavertė profesinė patirtis. B kategorija apima penkias klases, padalytas į kategorijas, kurias įprastai sudaro dvi klasės, kiekvieną iš jų skiriant personalui, pasamdytam vykdomosioms pareigoms, kurioms būtinas aukštesnysis vidurinis išsilavinimas arba lygiavertė profesinė patirtis. C kategorija apima penkias klases, padalytas į kategorijas, kurias įprastai sudaro dvi klasės, kiekvieną iš jų skiriant personalui, pasamdytam kanceliarinėms pareigoms, kurioms būtinas personalo vidurinis išsilavinimas arba lygiavertė profesinė patirtis. D kategorija apima keturias klases, padalytas į kategorijas, kurias įprastai sudaro dvi klasės, kiekvieną iš jų skiriant personalui, pasamdytam mechaniniam darbui arba dirbti paslaugų sferoje, kur būtinas pradinis išsilavinimas ir jeigu reikia, tam tikras papildomas techninis mokymas. Tačiau nukrypstant nuo ankstesnių nuostatų, pagal šių Tarnybos nuostatų peržiūrėjimo tvarką iš tos pačios specializuotos profesinės srities pareigybių galima sudaryti tarnybas, apimančias tam tikrą vienos arba daugiau pirmiau minėtų kategorijų klasių skaičių. 2. Vertėjų raštu ir žodžiu pareigybės grupuojamos Kalbų tarnyboje, kurios santrumpa yra LA, ir kuri apima šešias kategorijas, lygiavertes A kategorijos 3–8 kategorijoms, ir yra padalytos į karjeros grupes, kurias paprastai sudaro po dvi kategorijas. 3. Tos pačios priėmimo į darbą ir tarnybos karjeros sąlygos taikomos visiems pareigūnams, kurie priklauso tai pačiai kategorijai arba tai pačiai tarnybai. 4. I priede pateikta lentelė, kurioje nurodomos pagrindinės pareigybės ir atitinkamos karjeros grupės. Pagal tą lentelę kiekviena institucija, pasikonsultavusi su 10 straipsnyje nurodytu Tarnybos nuostatų komitetu, nustato kiekvienai pagrindinei pareigybei priskiriamas pareigas ir įgaliojimus. 6 straipsnis Pareigybių sąrašas, pridedamas prie kiekvienos institucijos biudžeto skirsnio, nurodo kiekvieną kategoriją ir kiekvieną tarnybą, kiekvienos karjeros grupės kiekvienos kategorijos pareigūnų skaičių. 7 straipsnis (8) 1. Paskyrimų tarnyba, veikdama tik tarnybos interesais ir neatsižvelgdama į nacionalinę priklausomybę, kiekvieną pareigūną paskiria pagal susitarimą arba perkelia į jo kategorijos pareigybę arba tarnybą, kuri atitinka jo kategoriją. Pareigūnas gali prašytis perkeliamas savo institucijos viduje. 2. Pareigūnas gali būti prašomas laikinai eiti pareigas, kurios priklauso jo kategorijos arba aukštesnės už jo pagrindinės karjeros grupę tarnybos karjeros grupei. Nuo tokio laikino paskyrimo ketvirto mėnesio pradžios jis gauna diferencijuotą išmoką, kuri yra lygi atlyginimo už pagrindinę jo kategoriją ir klasę bei atlyginimo, kurį jis gautų dėl klasės, kurioje jis būtų klasifikuojamas pradine kategorija, skirtumo, jei jam nurodoma jo laikinojo paskyrimo karjeros grupė. Laikino paskyrimo trukmė negali būti ilgesnė kaip vieneri metai, išskyrus atvejus, kai paskyrimu tiesiogiai ar netiesiogiai siekiama pakeisti tarnybos interesais į kitas pareigas deleguotą, pašauktą į karinę tarnybą arba negalintį atlikti pareigų dėl ilgalaikio laikino nedarbingumo pareigūną. 8 straipsnis Į kitą Europos Bendrijų instituciją deleguotas pareigūnas po šešių mėnesių gali pateikti prašymą perkelti jį į tą instituciją. Jei pagrindinė pareigūno institucija ir institucija, į kurią jis buvo deleguotas, sutinka pareigūną perkelti, laikoma, kad pareigūnas pastarojoje institucijoje dirbo visą savo karjeros Bendrijoje laiką. Dėl tokio perkėlimo jis negauna jokių finansinių lengvatų, kurias pagal šiuos Tarnybos nuostatus pareigūnas turi teisę gauti pasibaigus tarnybai vienoje iš Bendrijų institucijų. Jei sprendimas, kuriuo patenkinamas prašymas, apima pareigas, kurios yra aukštesnės kategorijos kaip pareigos pagrindinėje institucijoje, tai laikoma paaukštinimu darbe; tokį sprendimą galima priimti tik pagal 45 straipsnio sąlygas. 9 straipsnis (69) 1. Turi būti įsteigta: a) kiekvienoje institucijoje: - Personalo komitetas, kurį gali sudaryti įvairių darbo vietų skyriai, - vienas arba daugiau Jungtinių komitetų, atitinkamai atsižvelgiant į pareigūnų skaičių darbo vietose, - viena arba daugiau Drausmės komisijų, atitinkamai atsižvelgiant į pareigūnų skaičių darbo vietose, - Ataskaitų komitetas, jei būtina b) Bendrijoms: - Invalidumo komitetas, kuris atlieka šiomis Tarnybos nuostatomis jam priskirtas funkcijas. 1a. Taikant šių Tarnybos nuostatų tam tikras nuostatas, gali būti įsteigtas bendras Jungtinis komitetas, skirtas dviems arba daugiau institucijų. 2. Pagal II priedo nuostatas kiekviena institucija nustato institucijų sudėtį ir darbo procedūrą. Šių institucijų nariai išvardijami Bendrijų mėnesiniame personalo biuletenyje. 3. Personalo komitetas atstovauja personalo interesus institucijų atžvilgiu ir palaiko nuolatinį ryšį tarp institucijos ir personalo. Suteikdamas galimybę personalui pareikšti nuomonę, jis prisideda prie sklandaus darbo. Jis praneša kompetentingoms institucijos įstaigoms apie visus bendro pobūdžio sunkumus, susijusius su šių Tarnybos nuostatų aiškinimu ir taikymu. Su komitetu galima pasikonsultuoti dėl visų tokio pobūdžio sunkumų. Komitetas kompetentingoms institucijos įstaigoms pateikia pasiūlymus dėl tarnybos sudėties ir veikimo bei pateikia pasiūlymus siekiant pagerinti personalo darbo sąlygas arba bendrąsias gyvenimo sąlygas. Komitetas dalyvauja globos ir rūpybos įstaigų, kurias institucija įsteigė savo personalo labui, valdyme ir priežiūroje. Institucijos sutikimu jis gali įsteigti tokias rūpybos tarnybas. 4. Be tų funkcijų, kurios joms paskirtos šiais Tarnybos nuostatais, paskyrimų tarnyba arba Personalo komitetas dėl bendro pobūdžio klausimų, kuriuos viena arba kita institucija laiko tinkamais pateikti, gali pasikonsultuoti su Jungtiniu komitetu arba komitetais. 5. Siekiama Ataskaitų komiteto nuomonės: a) dėl veiksmų, atliekamų sukūrus bandomąją tarnybą; b) dėl atleidimo iš darbo dėl nekompetentingumo ir c) dėl personalo parinkimo, kad bet koks etatų mažinimas įmonėje jam turėtų įtakos. Komitetas užtikrina, kad bet kurioje institucijoje periodinės ataskaitos apie darbuotojus yra vienodos. 10 straipsnis Tarnybos nuostatų komitetą sudaro Bendrijų institucijų atstovai ir lygus jų Personalo komitetų atstovų skaičius. Institucijos bendru sutarimu nusprendžia dėl Tarnybos nuostatų komiteto narių skyrimo tvarkos. Be funkcijų, kurias jam priskiria šie Tarnybos nuostatai, Komitetas taip pat gali suformuluoti pasiūlymus peržiūrėti Tarnybos nuostatus. Komisija konsultuojasi su Komitetu dėl visų pasiūlymų peržiūrėti Tarnybos nuostatus; jis praneša savo nuomonę per Komisijos nustatytą laiką. Komitetas posėdžiauja jo Pirmininko, institucijos arba institucijos Personalo komiteto pageidavimu. Komiteto posėdžių protokolai pateikiami atitinkamoms įstaigoms. 10a straipsnis (8) Institucija nustato terminus, per kuriuos Personalo komitetas, Jungtinis komitetas arba Tarnybos nuostatų komitetas privalo pateikti prašomą nuomonę; tie terminai negali būti trumpesni kaip penkiolika darbo dienų. Jei nuomonė per nustatytą terminą nepateikiama, institucija priima sprendimą. II antraštinė dalis: Pareigūnų teisės ir pareigos 11 straipsnis Pareigūnas atlieka savo pareigas ir elgiasi atsižvelgdamas tik į Bendrijų interesus; jis nesiekia bet kurios Vyriausybės, institucijos, organizacijos ar asmens už jo institucijos ribų, nurodymų ir neatsižvelgia į juos. Pareigūnas be paskyrimų tarnybos leidimo iš jokios Vyriausybės arba iš jokio kito šaltinio, nesusijusio su institucija, kurioje jis dirba, nepriima jokio apdovanojimo, pasižymėjimo ženklo, suvenyro, dovanos arba bet kokio kito atlyginimo, išskyrus atlyginimą už paslaugas, suteiktas prieš įsidarbinimą arba išėjus atostogų atlikti karinę ar kitą valstybinę tarnybą, ir tik dėl tokios tarnybos. 12 straipsnis Pareigūnas susilaiko nuo bet kokių veiksmų ir ypač nuo bet kokio viešo nuomonės, kuri gali atspindėti jo požiūrį, pareiškimo. Jis negali nei turėti, nei įgyti, tiesiogiai ar netiesiogiai, jokių interesų įmonėse, kurios yra pavaldžios institucijos, kuriai jis priklauso, valdžiai, arba įmonėse, kurios yra sudarę sandorius su ta institucija, taip pat jis negali nei turėti, nei įgyti valdžios, kuri, jam atliekant pareigas, galėtų pakenkti jo nepriklausomybei. Pareigūnas, pageidaujantis užsiimti išorės veikla, už užmokestį arba be jo, arba atlikti bet kokias užduotis už Bendrijų ribų, turi gauti leidimą iš paskyrimų tarnybos. Leidimą atsisakoma išduoti, jei veikla arba paskirtas darbas turi neigiamos įtakos pareigūno nepriklausomybei arba yra nuostolingas Bendrijų darbui. 13 straipsnis Jei pareigūno sutuoktinė turi mokamą darbą, pareigūnas informuoja savo institucijos paskyrimų tarnybą. Jei paaiškėja, kad darbo pobūdis yra nesuderinamas su pareigūno darbu ir jei pareigūnas negali įmonei pareikšti, kad jis darbą nutraukia per nurodytą laikotarpį, paskyrimų tarnyba, pasikonsultavusi su Jungtiniu komitetu, nusprendžia, ar pareigūnas toliau užims savo pareigas, bus perkeltas į kitas pareigas ar jam reikės atsisakyti pareigų. 14 straipsnis Bet kuris pareigūnas, kuris, atlikdamas savo pareigas, yra priverstas spręsti klausimą, kurio eiga ir rezultatais jis yra asmeniškai suinteresuotas tiek, kad tai gali pakenkti jo nepriklausomumui, apie tai praneša paskyrimų tarnybai. 15 straipsnis Pareigūnas, kuris yra kandidatas į renkamą viešąją tarnybą, prašo atostogų dėl asmeninių priežasčių ne ilgesniam kaip trijų mėnesių laikotarpiui. Paskyrimų tarnyba apsvarsto kiekvieno į tokią tarnybą išrinkto pareigūno atvejį. Atsižvelgdama į tarnybos, kurioje pareigūnas turi dirbti, ir su ja susijusių pareigų svarbą, paskyrimų tarnyba nusprendžia, ar pareigūnas turėtų ir toliau dirbti nuolatinį darbą, ar prašyti atostogų dėl asmeninių priežasčių. Tuo atveju atostogų trukmė yra lygi laikotarpiui, kuriam pareigūnas buvo išrinktas. 16 straipsnis Priimdamas tam tikrus paskyrimus į tarnybą arba lengvatas, pareigūnas, baigęs tarnybą, toliau privalo elgtis sąžiningai ir protingai. Kiekviena institucija, pasikonsultavusi su Jungtiniu komitetu, nurodo, kokių pareigybių, dėl kurių pareigūnai neužsiėmė jokia profesine veikla, pareigūnai negali užimti už atlygį arba be jo tris metus nuo tarnybos baigimo, išskyrus atvejus, kai laikomasi šių nuostatų. Per tuos tris metus bet koks pareigūnas, užėmęs tokią pareigybę, privalo nedelsiant informuoti institucijas, kurioms jis priklausė tris metus prieš jam paliekant tarnybą arba pareigas, kurias jis gali būti prašomas užimti. Institucija, pasikonsultavusi su Jungtiniu komitetu, per 15 dienų nuo tokios informacijos gavimo praneša atitinkamam asmeniui, ar ji draudžia jam priimti tokią tarnybą arba pareigas. 17 straipsnis Bet kokių faktų ir informacijos, kurią pareigūnas sužino eidamas savo pareigas arba kurios susijusios su jo pareigų atlikimu, atžvilgiu pareigūnas veikia ypač diskretiškai; jis jokiu būdu jokiam pašaliniam asmeniui nepateikia jokio dokumento ar informacijos, kuri dar nebuvo viešai paskelbta. Baigęs tarnybą, pareigūnas ir toliau privalo taip elgtis. Pareigūnai nei po vieną, nei drauge neskelbia jokio su Bendrijų veikla susijusio klausimo arba neragina jį paskelbti be paskyrimų tarnybos leidimo. Leidimą atsisakoma išduoti tik tuo atveju, jei siūlomas paskelbimas gali pakenkti Bendrijų interesams. 18 straipsnis Visos teisės į bet kokius rašytinius kūrinius arba kitą darbą, kurį atliko bet kuris savo pareigas vykdantis pareigūnas, yra Bendrijos, su kurios veikla yra susiję tokie rašytiniai kūriniai arba darbas, nuosavybė. 19 straipsnis Visų teismo procesų metu pareigūnas be paskyrimų tarnybos leidimo jokiu pretekstu neatskleidžia informacijos, kurią jis sužinojo eidamas savo pareigas. Leidimą atsisakoma suteikti tik tuo atveju, kai tai būtina dėl Bendrijų interesų ir toks atsisakymas neturėtų nusikalstamų padarinių, jei tai yra susiję su pareigūnu. Baigęs tarnybą, pareigūnas ir toliau privalo vykdyti šį įsipareigojimą. Pirmesnės pastraipos nuostatos netaikomos pareigūnui arba buvusiam pareigūnui, kuris Europos Bendrijų Teisingumo Teismui arba institucijos Drausmės komisijai pateikia įrodymus dėl dalykų, susijusių su tarnautoju arba buvusiu trijų Europos Bendrijų tarnautoju. 20 straipsnis Pareigūnas gyvena arba savo vietovėje, kurioje jis dirba, arba ne toliau nuo jos nei tai yra suderinama su tinkamu jo pareigų atlikimu. 21 straipsnis (24) Bet kurio rango pareigūnas padeda ir teikia pasiūlymus savo viršininkams; jis yra atsakingas savo pareigų vykdymą. Už bet kurį tarnybos padalinį atsakingas pareigūnas savo viršininkams atsako už jam suteiktų įgaliojimų ir už nurodymų, kurias jis paskyrė, atlikimą. Jo pavaldinių atsakomybė jokiu būdu jo neatleidžia nuo jo paties atsakomybės. Pareigūnas, gaunantis nurodymus, kuriuos jis laiko neteisėtais arba dėl kurių gali kilti rimtų sunkumų, jeigu reikia, raštu informuoja savo tiesioginį viršininką. Jeigu tada pareigūnas iš savo viršininko gauna rašytinį nurodymų patvirtinimą, jis tuos nurodymus vykdo, išskyrus atvejus, kai jie pažeidžia baudžiamąją teisę arba atitinkamus saugos standartus. 22 straipsnis Pareigūno gali būti reikalaujama iš dalies arba visiškai padengti bet kokią žalą, kurią Bendrijos patyrė dėl rimtų jo nusižengimų, susijusių su jo pareigomis arba padarytų jam atliekant savo pareigas. Paskyrimų tarnyba, laikydamasi nustatytos tvarkos dėl drausminių priemonių, priima motyvuotą sprendimą. Europos Bendrijų Teisingumo Teismas turi neribotą jurisdikciją sprendžiant pagal šią nuostatą iškilusius ginčus. 23 straipsnis (24) Privilegijos ir imunitetai, kuriais naudojasi pareigūnai, yra suderinti tik su Bendrijų interesais. Laikantis Protokolo dėl privilegijų ir imunitetų, pareigūnai neatleidžiami nuo jų privačių įsipareigojimų arba galiojančių įstatymų ir viešosios tvarkos apsaugos nuostatų vykdymo. Jei dėl privilegijų ir imunitetų kyla ginčų, atitinkamas pareigūnas apie tai nedelsiant praneša paskyrimų tarnybai. Protokole dėl privilegijų ir imunitetų numatytas laissez-passer išduodamas A 1-A 4 ir lygiaverčių lygių pareigūnams. Kai to reikalauja tarnybos interesai, šis laissez-passer specialiu paskyrimų tarnybos sprendimu gali būti išduotas kitų kategorijų pareigūnams, dirbantiems už valstybių narių teritorijos ribų. 24 straipsnis (8) Bendrijos padeda visiems pareigūnams, ypač ieškiniuose dėl bet kurio asmens, kuris grasina, įžeidinėja arba šmeižia ar išreiškia savo pyktį, arba kenkia asmeniui ar turtui, kuris, atsižvelgiant į jo postą ar pareigas, priklauso nuo jo arba jo šeimos nario. Jos solidariai atlygina žalą, kurią tokiais atvejais patyrė pareigūnas, jeigu pareigūnas žalą padarė arba netyčia ar dėl didelio neatsargumo ir negalėjo gauti kompensacijos iš žalą padariusio asmens. Tai palengvina pareigūnų tolesnį kvalifikacijos kėlimą ir mokymą, kiek tai suderinama su tinkamu tarnybos darbu ir atitinka jos interesus. Į tokį mokymąsi ir mokymą atsižvelgiama juos paaukštinant tarnyboje. 24a straipsnis (8) Pareigūnai turi teisę naudotis susivienijimais; visų pirma jie gali būti profesinių sąjungų ar Europos pareigūnų personalo asociacijų nariais. 25 straipsnis (8) Pareigūnai gali pateikti prašymus savo institucijos paskyrimų tarnybai. Apie bet kokį sprendimą, susijusį su konkrečiu asmeniu, kuriam taikomi šie Tarnybos nuostatai, tuojau pat raštu pranešama atitinkamam pareigūnui. Bet kokiame sprendime, kuris daro neigiamą poveikį pareigūnui, nurodomos tokį sprendimą pagrindžiančios priežastys. Konkretūs sprendimai dėl pareigūno paskyrimo į tarnybą, įstaigos, paaukštinimo darbe, perkėlimo į tarnybą, administracinio statuso nustatymo ir tarnybos baigimo tuojau pat skelbiami institucijos, kuriai priklauso pareigūnas, patalpose ir Bendrijų mėnesiniame personalo biuletenyje. 26 straipsnis Pareigūno asmens bylą sudaro: a) visi dokumentai, susiję su jo administraciniu statusu ir visos ataskaitos apie jo sugebėjimus, naudingumą ir elgesį; b) bet kokie pareigūno komentarai dėl tų dokumentų. Dokumentai registruojami, numeruojami ir klasifikuojami eilės tvarka; institucija negali naudoti arba remtis a pastraipoje nurodytais dokumentais, susijusiais su pareigūnu, išskyrus atvejus, kai jie jam perduodami prieš juos suklasifikuojant. Bet kokio dokumento perdavimas pareigūnui patvirtinamas jo parašu arba, jei to negalima padaryti, tai atliekama registruotu laišku. Pareigūno asmens byloje nenurodomos jo politinės, filosofinės ir religinės pažiūros. Kiekvienas pareigūnas turi tik vieną asmens bylą. Net baigęs tarnybą, pareigūnas turi teisę sužinoti visą jo bylos dokumentuose nurodytą informaciją. Asmens byla yra konfidenciali ir pasižiūrėti ją galima tik administracijos biuruose. Tačiau ji siunčiama Europos Bendrijų Teisingumo Teismui, jei Teisme pareiškiamas ieškinys dėl pareigūno. III antraštinė dalis: Pareigūnų tarnyba 1 skyrius: Priėmimas į darbą 27 straipsnis (77) Priimant į darbą siekiama užtikrinti, kad institucijai dirbtų aukščiausio lygio sugebėjimų, darbingumo ir patikimumo pareigūnai, parinkti iš Bendrijų valstybių narių piliečių iš kuo platesnės geografinės teritorijos. Pareigūnai atrenkami neatsižvelgiant į rasę, politinius, filosofinius ar religinius įsitikinimus, lytį ar seksualinę orientaciją ir nenurodant jų šeimyninės padėties. Jokios konkrečios valstybės narės piliečiams tarnybos neskiriamos. 28 straipsnis Pareigūną galima paskirti tik su sąlyga, kad: a) jis yra vienos iš Bendrijų valstybių narių pilietis, nebent paskyrimų tarnyba būtų padariusi išimtį, ir jis turi visas piliečio teises; b) jis įvykdė visas su karine tarnyba susijusių įstatymų nustatytas prievoles; c) jis pateikia atitinkamas rekomendacijas, patvirtinančias jo tinkamumą šioms pareigoms; d) jei jis pagal 29 straipsnio 2 dalį laimėjo konkursą, kuriame buvo įvertinama kvalifikacija arba taikomi testai, arba ir įvertinama kvalifikacija, ir taikomi testai, kaip numatyta III priede; e) jis yra fiziškai tinkamas savo pareigoms atlikti ir f) pateikia dokumentą, patvirtinantį, jog jis puikiai moka vieną iš Bendrijų kalbų ir patenkinamai – dar vieną iš Bendrijų kalbų, kad galėtų tinkamai atlikti savo pareigas. 29 straipsnis 1. Prieš užimant laisvą darbo vietą institucijoje, paskyrimų tarnyba visų pirma atsižvelgia į šiuos dalykus: a) ar pareigas galima užimti paaukštinant darbe ar pareigūną perkeliant institucijose; b) ar organizuoti institucijos vidaus konkursus; c) kokias paraiškas dėl perkėlimo pateikė trijų Europos Bendrijų kitų institucijų pareigūnai; ir tada laikytis konkursų tvarkos, pagal kurią arba įvertinama kvalifikacija, arba taikomi testai, arba ir įvertinama kvalifikacija, ir taikomi testai. III priede yra nustatyta konkurso tvarka. Tos tvarkos taip pat galima laikytis siekiant sudaryti rezervą priimant į darbą ateityje. 2. Paskyrimų tarnyba gali patvirtinti kitą nei konkurso procedūrą, taikomą priimant į darbą A 1 arba A 2 kategorijų pareigūnus ir išskirtiniais atvejais taip pat priimant į darbą pareigūnus, kuriems reikia specialios kvalifikacijos. 30 straipsnis Kiekvienam konkursui paskyrimų tarnyba paskiria atrankos komisiją. Ta komisija sudaro tinkamų kandidatų sąrašą. Paskyrimų tarnyba nusprendžia, kuriuos iš tų kandidatų reikia paskirti į laisvas darbo vietas. 31 straipsnis 1. Tokiu būdu parinkti kandidatai paskiriami: - A kategorijos arba Kalbų tarnybos pareigūnai: į pradinį jų kategorijos arba tarnybos lygį, - kitų kategorijų pareigūnai: į pareigybės, į kurią jie įdarbinami, pradinį lygį. 2. Tačiau paskyrimų tarnyba gali daryti išimtis pirmiau nurodytų nuostatų atžvilgiu, laikantis šių ribų: a) A 1, A 2, A 3 ir LA 3 kategorijų atžvilgiu, - ne daugiau kaip pusė paskyrimų į laisvas darbo vietas, - ne daugiau kaip du trečdaliai paskyrimų į naujai sukurtas darbo vietas; b) kitų kategorijų atžvilgiu, - ne daugiau kaip vienas trečdalis paskyrimų į laisvas darbo vietas, - ne daugiau kaip pusė paskyrimų į naujai sukurtas darbo vietas. Išskyrus LA 3 kategoriją, šią nuostatą taiko šešių pareigybių, kuriose pagal šią nuostatą turi dirbti kiekvienos kategorijos pareigūnai, grupės. 32 straipsnis (8) (69) Pareigūnas priimamas į darbą pirmojoje savo kategorijos pakopoje. Tačiau paskyrimų tarnyba, atsižvelgdama į atitinkamo asmens apmokymą ir specialią profesinę patirtį, gali leisti didesnį stažą jo kategorijoje; padidinimas neturi viršyti 72 mėnesių A1-A4 ir LA 3 bei LA 4 kategorijose ir 48 mėnesių kitose kategorijose. Pagal institucijos patvirtintus kriterijus tam tikrai kategorijai priskirtas laikinai priimtas tarnautojas išlaiko tarnyboje atitinkamoje stažo pakopoje įgytą stažą, jei baigęs laikinai priimto tarnautojo tarnybą iš karto yra skiriamas tos pačios kategorijos pareigūnu. 33 straipsnis (24) Prieš paskiriant į tarnybą, atrinkto kandidato sveikatą tikrina vienas iš institucijos sanitarijos inspektorių siekiant įrodyti institucijai, kad jis atitinka 28 straipsnio e punkto reikalavimus. Jeigu atlikus pirmojoje pastraipoje numatytą sveikatos patikrinimą pateikiama neigiama išvada, kandidatas per 20 dienų nuo tos dienos, kai institucija jam pranešė apie tą išvadą, gali prašyti perduoti jo bylą medicinos komitetui, sudarytam iš trijų gydytojų, kuriuos paskyrimų tarnyba parenka iš institucijų medicinos pareigūnų. Medicinos komitetas išklauso pradinę neigiamą išvadą pateikusį medicinos pareigūną. Kandidatas medicinos komitetui gali perduoti jo paties pasirinkto gydytojo pateiktą išvadą. Jeigu medikų komisija patvirtina pirmoje pastraipoje numatyto sveikatos patikrinimo išvadas, kandidatas apmoka 50 % mokesčių ir nenumatytų išlaidų. 34 straipsnis (8) (24) (69) 1. Prieš įgyjant nuolatinį pareigūno statusą, pareigūnams, išskyrus A 1 ir A 2 kategorijų pareigūnus, skiriamas išbandymo laikotarpis. A klasės, Kalbų tarnybos ir B klasės pareigūnams išbandymo terminas – devyni mėnesiai, kitiems pareigūnams – šeši mėnesiai. Kai išbandymo laikotarpiu pareigūnas dėl ligos, motinystės atostogų pagal 58 straipsnį ar dėl nelaimingo atsitikimo ne mažiau kaip mėnesį negali atlikti savo pareigų, paskyrimų tarnyba gali jo išbandymo laikotarpį atitinkamai pratęsti. 2. Ataskaita apie išbandomąjį asmenį gali būti parengta bet kuriuo išbandymo laikotarpio metu, jei jo darbas rodo jį esant akivaizdžiai netinkamą. Atitinkamas asmuo supažindinamas su šia ataskaita, ir jis turi teisę per aštuonias dienas raštu pateikti savo pastabas. Ataskaitą ir pastabas tiesioginis išbandomojo asmens viršininkas nedelsdamas perduoda paskyrimų tarnybai, kuri per tris savaites gauna Jungtinio ataskaitų komiteto nuomonę, kokių veiksmų reikėtų imtis. Paskyrimų tarnyba gali nuspręsti atleisti išbandomąjį asmenį nesibaigus išbandymo terminui, įspėjusi jį prieš mėnesį; tačiau tarnybos laikotarpis negali būti ilgesnis už įprastą išbandymo terminą. Tačiau išimtiniais atvejais paskyrimų tarnyba gali leisti pratęsti išbandymo terminą ir paskirti pareigūną į kitą dalinį. Tokiu atveju pareigūną reikia paskirti ne trumpesniam kaip šešių mėnesių laikotarpiui; jam taikomos 4 straipsnio dalyje nustatytos ribos. 3. Likus ne mažiau kaip mėnesiui iki išbandymo termino pabaigos, parengiama ataskaita apie išbandomojo asmens sugebėjimą atlikti su jo pareigomis susijusias funkcijas, taip pat apie jo darbo efektyvumą ir elgesį tarnyboje. Išbandomasis asmuo supažindinamas su šia ataskaita, ir jis turi teisę per aštuonias dienas raštu pareikšti savo pastabas. Jei ataskaitoje rekomenduojama asmenį atleisti arba, išimtiniais atvejais, pratęsti išbandymo terminą, ataskaitą ir pastabas tiesioginis išbandomojo asmens viršininkas nedelsdamas perduoda paskyrimų tarnybai, kuri per tris savaites pasikonsultuoja su Jungtiniu ataskaitų komitetu, kokių veiksmų reikėtų imtis. Išbandomasis asmuo, savo darbu neįrodęs esąs tinkamas nuolatiniam darbui atitinkamose pareigose, atleidžiamas. Tačiau paskyrimų tarnyba išimtiniais atvejais gali pratęsti išbandymo terminą ne daugiau kaip šešiems mėnesiams, ir, prireikus, paskirti asmenį į kitą padalinį. 4. Visas išbandymo terminas jokiomis aplinkybėmis negali būti ilgesnis kaip 15 mėnesių. 5. Po išbandymo laikotarpio atleistas ilgiau kaip metus ištarnavęs asmuo turi teisę į trijų mėnesių bazinės algos dydžio kompensaciją, ne mažiau kaip šešis mėnesius ištarnavęs asmuo – į dviejų mėnesių bazinės algos dydžio kompensaciją, o mažiau kaip šešis mėnesius ištarnavęs asmuo – į vieno mėnesio bazinės algos dydžio kompensaciją, išskyrus atvejus, kai atleistasis asmuo gali tuoj pat pradėti darbą kitur. 6. 2, 3, 4 ir 5 dalys netaikomos pareigūnams, kurie atsistatydina nesibaigus jų išbandymo terminui. 2 skyrius: Administracinis statusas 35 straipsnis Pareigūnams suteikiamas vienas iš šių administracinių statusų: a) faktiškai dirbantis; b) delegavimas; c) atostogos dėl asmeninių priežasčių; d) rezervo statusas; e) atostogos karo tarnybai atlikti. 1 skirsnis: Faktinis darbas 36 straipsnis Faktiškai dirbantis pareigūnas – tai toks pareigūnas, kuris atlieka pareigas, susijusias su postu, į kurį jis yra paskirtas arba buvo laikinai paskirtas pagal IV antraštinėje dalyje nurodytus reikalavimus. 2 skirsnis: Delegavimas 37 straipsnis (8) (40) (69) Deleguotasis pareigūnas – tai pareigūnas, kuris paskyrimų tarnybos sprendimu: a) tarnybos interesais paskiriamas: - laikinai eiti pareigas už jo institucijos ribų arba - laikinai padėti Bendrijų steigimo sutartyje arba Bendrijų jungtinės Tarybos ir jungtinės Komisijos steigimo sutartyje numatytas pareigas einančiam asmeniui arba vienos iš Bendrijų institucijų ar organų, arba vienos iš Europos Parlamento frakcijų išrinktam pirmininkui, - laikinai eiti iš tyrimų ir investicijų biudžeto asignavimų apmokamas pareigas, biudžeto institucijų priskirtas prie laikinų pareigų. b) jo prašymu: - paskirtas vienos iš Europos Bendrijų kitų institucijų dispozicijon arba - paskirtas rūpintis Bendrijos interesais skirtos ir į Bendrijų institucijų sutarimu, pasikonsultavus su Tarnybos nuostatų komitetu, sudarytą sąrašą įrašytos organizacijos dispozicijon. Deleguotas pareigūnas toliau naudojasi visomis savo teisėmis pagal 38 ir 39 straipsnių reikalavimus, taip pat jam ir toliau galioja visi jo, kaip pagrindinės institucijos pareigūno, įsipareigojimai. Tačiau, laikantis 77 straipsnio trečiosios pastraipos nuostatų dėl pensijų, asmeniui jo pirmosios pastraipos a punkto antroje įtraukoje nurodyto delegavimo laikotarpiu taikomos tokios pat nuostatos, kaip ir jam priskirtos kategorijos pareigūnui, einančiam pareigas, į kurias jis deleguotas. 38 straipsnis (8) Delegavimą tarnybos interesais reglamentuoja šios taisyklės: a) apsvarsčius atitinkamą pareigūną, paskyrimų tarnyba priima sprendimą dėl delegavimo; b) paskyrimų tarnyba nustato delegavimo laikotarpį; c) kiekvieno pusmečio pabaigoje atitinkamas pareigūnas gali prašyti tą delegavimą nutraukti; d) pagal 37 straipsnio a punkto pirmą įtrauką deleguotas pareigūnas turi teisę gauti darbo užmokesčio skirtumo kompensaciją, kai jo darbo užmokestis delegavimo laikotarpiu yra mažesnis už jo kategorijos ir klasės darbo užmokestį jo institucijoje; taip pat jis turi teisę į visų papildomų su delegavimu susijusių išlaidų kompensavimą; e) pagal 37 straipsnio a punkto pirmą įtrauką deleguotas pareigūnas toliau moka pensines įmokas nuo jo kategoriją ir klasę jo institucijoje atitinkančio darbo užmokesčio; f) deleguotam pareigūnui paliekamos jo pareigos, jo teisė būti paaukštintam viena pakopa ir būti paaukštintam darbe; g) pasibaigus delegavimo laikotarpiui, pareigūnas tuojau pat grąžinamas į ankstesnes savo pareigas. 39 straipsnis (8) (40) Delegavimą paties pareigūno prašymu reglamentuoja šios taisyklės: a) paskyrimų tarnyba priima sprendimą dėl delegavimo ir nustato jo trukmę; b) per šešis mėnesius darbo naujose pareigose pareigūnas gali prašyti nutraukti jo delegavimą; tada jis tuojau pat grąžinamas į ankstesnes savo pareigas; c) pasibaigus tiems šešiems mėnesiams, į jo pareigas gali būti paskirtas kitas asmuo; d) delegavimo laikotarpiu pensinės įmokos ir teisės į pensiją skaičiuojamos remiantis jo kategoriją ir pakopą jo institucijoje atitinkančiu darbo užmokesčiu. Tačiau pagal 37 straipsnio 1 dalies b punkto antrą įtrauką deleguotas pareigūnas, įgyjantis teises į pensiją organe, į kurį yra deleguotas, delegavimo laikotarpiu nustoja priklausyti savo pradinės institucijos pensinei sistemai. 37 straipsnio 1 dalies b punkto antrojoje įtraukoje apibrėžto delegavimo metu invalidu tapęs pareigūnas ir tokio delegavimo metu mirusio pareigūno išlaikomi asmenys pagal šiuos Tarnybos nuostatus turi teisę gauti invalidumo arba našlystės pensiją, atėmus už tą patį laikotarpį ir dėl tos pačios priežasties padalinio, į kurį pareigūnas buvo deleguotas, išmokėtas sumas. Visa pensija, į kurią taikant šią nuostatą turi teisę pareigūnas arba jo išlaikomi asmenys, neturi būti didesnė už didžiausią pensijos sumą, kurią jis gautų pagal šiuos Tarnybos nuostatus; e) pasibaigus delegavimo laikotarpiui, pareigūnas turi būti paskirtas į pirmąsias laisvas jo klasės arba tarnybos jo kategoriją atitinkančias pareigas, jei jis atitinka toms pareigoms keliamus reikalavimus. Pareigūnui atsisakius siūlomų pareigų, jam paliekama teisė būti priimtam į kitas atsiradusias laisvas jo klasės arba tarnybos jo kategoriją atitinkančias pareigas, jei jis atitinka toms pareigoms keliamus reikalavimus; pareigūnui antrą kartą atsisakius pareigų, pasitarus su Jungtiniu komitetu jis gali būti atleistas. Kol pareigūnas faktiškai nėra grąžintas į atitinkamas pareigas, jis toliau laikomas deleguotu pareigūnu, nemokant jam atlyginimo. 3 skirsnis: Atostogos dėl asmeninių priežasčių 40 straipsnis (8) (24) (40) 1. Išskirtinėmis aplinkybėmis pareigūno prašymu dėl asmeninių priežasčių jam gali būti suteiktos nemokamos atostogos. 2. Nepažeidžiant 15 straipsnio nuostatų, tokių atostogų trukmė yra ne ilgesnė kaip vieneri metai. Atostogos gali būti pratęsiamos kitiems dviems laikotarpiams po vienerius metus. Tačiau jei pareigūnas prašo suteikti tokias atostogas, kad galėtų - auginti jaunesnį kaip penkerių metų vaiką, laikomą pareigūno išlaikomu asmeniu, kaip apibrėžta VII priedo 2 straipsnio 2 dalyje arba - auginti vaiką, laikomą jo išlaikomu asmeniu, kaip apibrėžta VII priedo 2 straipsnio 2 dalyje, turintį sunkią institucijos medicinos pareigūno pripažintą protinę arba fizinę negalią, kuriam reikalingas nuolatinis rūpestis ir priežiūra, atostogos gali būti kasmet pratęsiamos keturis kartus, jei kiekvienąkart jas pratęsiant galioja viena iš pirmesnėse dviejose įtraukose nurodytų sąlygų. Jei pareigūnas prašo tokių atostogų, kad galėtų lydėti taip pat Bendrijos pareigūnu ar tarnautoju esantį sutuoktinį, kuris dėl jo pareigų turi nuolat apsigyventi tokiu atstumu nuo atostogų prašančio pareigūno darbo vietos, kad šeimai įsikūrus toje vietovėje atostogų prašantis pareigūnas negalėtų vykdyti savo pareigų, atostogas galima penkis kartus pratęsti metams, jei kiekvieno pratęsimo momentu galioja sąlygos, dėl kurių atostogos buvo suteiktos. Pareigūnui gali būti naudinga ši nuostata dėl vienkartinio atostogų pratęsimo per jo tarnybos laikotarpį. 3. Per atostogas pareigūnas neturi teisės į paaukštinimą viena pakopa arba aukštesnės kategorijos suteikimą; jo narystė socialinės apsaugos sistemoje, numatytoje 72 ir 73 straipsniuose ir tos sistemos rizikos draudime laikinai sustabdoma. Tačiau pareigūnas, kuris pateikia įrodymus negalįs apsidrausti nuo 72 ir 73 straipsniuose nurodytos rizikos pagal jokią kitą viešąją draudimo sistemą, gali ne vėliau kaip per kitą mėnesį nuo atostogų dėl asmeninių priežasčių pradžios mėnesio pateikti prašymą toliau taikyti jam tuose straipsniuose numatytą draudimo sistemą, su sąlyga, kad jis apmoka pusę 72 straipsnio 1 dalyje nurodytų rizikos įmokų išlaidų ir sumoka pusę 73 straipsnio 1 dalyje nurodytų įmokų už pirmuosius jo atostogų dėl asmeninių priežasčių metus ir visas įmokas už likusią tokių atostogų dalį; įmokos apskaičiuojamos pagal paskutinę pareigūno bazinę algą. Be to, pareigūnas, kuris įrodo negalįs įgyti teisės į pensiją pagal kitą pensinio draudimo sistemą, gali prašyti, kad jam ir toliau ne ilgiau kaip vienerius metus būtų leista nenutraukti pensinio stažo, su sąlyga, kad jis moka trigubos 83 straipsnio 2 dalyje nustatytos normos dydžio įmoką, apskaičiuotą pagal pareigūno kategorijos ir pakopos bazinę algą. 4. Atostogas dėl asmeninių priežasčių reglamentuoja šios taisyklės: a) paskyrimų tarnyba tokias atostogas suteikia atitinkamo pareigūno prašymu; b) prašymas pratęsti atostogas pateikiamas prieš du mėnesius iki atostogų pabaigos; c) į pareigūno darbo vietą gali būti paskirtas kitas asmuo; d) pasibaigus pareigūno atostogoms, jis turi būti paskirtas į pirmąsias laisvas jo klasės arba tarnybos jo kategoriją atitinkančias pareigas, jei jis atitinka toms pareigoms keliamus reikalavimus. Pareigūnui atsisakius siūlomų pareigų, jam paliekama teisė būti priimtam į kitas atsiradusias laisvas jo klasės arba tarnybos jo kategoriją atitinkančias pareigas, jei jis atitinka toms pareigoms keliamus reikalavimus; pareigūnui antrą kartą atsisakius pareigų, pasitarus su Jungtiniu komitetu jis gali būti atleistas. Kol pareigūnas faktiškai nėra grąžintas į atitinkamas pareigas, jis laikomas esančiu nemokamose atostogose dėl asmeninių priežasčių. 4 skirsnis: Rezervo statusas 41 straipsnis (8) (46) (78) (79) 1. Pareigūnas, kuriam suteiktas rezervo statusas, dėl jo institucijos pareigybių skaičiaus mažinimo tampa neetatiniu darbuotoju. 2. Atitinkama biudžeto valdymo institucija pagal biudžetinę procedūrą tam tikru būdu nusprendžia dėl pareigybių skaičiaus sumažinimo. Paskyrimų tarnyba, pasikonsultavusi su Jungtiniu komitetu, nusprendžia, kurioms pareigybėms reikia taikyti tokias priemones. Pasikonsultavusi su Jungtiniu komitetu ir atsižvelgdama į pareigūnų sugebėjimus, naudingumą, elgesį tarnyboje, šeimyninę padėtį ir tarnybos stažą, paskyrimų tarnyba sudaro pareigūnų, kuriems reikia taikyti tokias priemones, sąrašą. Į tą sąrašą automatiškai įrašomas bet koks pareigūnas, einantis vieną iš pirmesnėje pastraipoje nurodytų pareigų, ir pageidaujantis, kad jam būtų suteiktas rezervo statusas. Tame sąraše išvardytiems pareigūnams paskyrimų tarnybos sprendimu suteikiamas rezervo statusas. 3. Turėdamas šį statusą, pareigūnas neatlieka savo pareigų ir nesinaudoja savo teisėmis į atlyginimą arba teise būti perkeltam į aukštesnę pakopą, bet ir toliau ne ilgiau kaip penkerius metus ištarnauto laiko pensija jam skaičiuojama pagal jo klasės ir kategorijos darbo užmokestį. Dvejus metus nuo rezervo statuso suteikimo dienos pareigūnas turi pirmumo teisę būti grąžintam į bet kurias laisvas arba naujai įsteigtas jo kategoriją atitinkančias pareigas, su sąlyga, kad jo kvalifikacija yra tinkama toms pareigoms. Pareigūnas, kuriam yra suteiktas rezervo statusas, gauna pagal IV priedą apskaičiuotą išmoką. Pajamos, kurias per šį laikotarpį pareigūnas gauna už bet kokį naują darbą, išskaičiuojamos iš pirmesnėje pastraipoje nurodytos išmokos, jei pajamos kartu su išmoka yra didesnės už visą paskutinį pareigūno gautą darbo užmokestį, apskaičiuotą pagal pirmąją mėnesio, už kurį turi būti mokama išmoka, dieną taikomą algų lentelę. Pareigūnas pateikia rašytinius įrodymus, kurių gali būti pareikalauta, ir praneša institucijai visus galinčius turėti įtakos jo teisei į išmoką faktus. Išmokai ir visam ketvirtojoje pastraipoje nurodytam paskutiniam gautam atlyginimui taikomas Bendrijoms priklausančiai šaliai, kurioje gavėjas įrodo turįs gyvenamąją vietą, nustatytas korekcinis koeficientas. Jei gavėjas apsigyvena šalyje už Bendrijos teritorijos ribų, taikomas korekcinis koeficientas 100. Išmoka išreiškiama eurais. Ji mokama šalies, kurioje gyvena gavėjas, valiuta. Ne eurais, o kita valiuta mokamos išmokos apskaičiuojamos taikant 63 straipsnio antrojoje pastraipoje nurodytus valiutų kursus. 4. Pasibaigus laikotarpiui, per kurį pareigūnas turi teisę į išmoką, jam reikia atsistatydinti. Pagal pensijų sistemą, tam tikrais atvejais jis gauna ištarnauto laiko pensiją. 5. Jei prieš pasibaigiant 3 straipsnio dalyje nurodytam dviejų metų laikotarpiui pareigūnui yra pasiūlomos pareigos, kurios atitinka jo klasę ir jis jų atsisako nenurodydamas svarbios priežasties, tai pasikonsultavus su Jungtiniu komitetu, jis netenka pirmiau nurodytų teisių ir turi atsistatydinti. 5 skirsnis: Atostogos karo tarnybai atlikti 42 straipsnis Pareigūnui, pašauktam atlikti karinę tarnybą arba į rezervo mokymą ar vėl pašauktam tarnauti ginkluotosiose pajėgose, suteikiamas specialusis statusas "atostogose karo tarnybai atlikti". Į karo tarnybą pašauktas pareigūnas nebegauna savo darbo užmokesčio, tačiau išsaugo teisę būti perkeltam į aukštesnę pakopą ir paaukštintam pagal šiuos Tarnybos nuostatus. Jam taip pat paliekama teisė į ištarnauto laiko pensiją, jei baigęs savo karo tarnybą, jis atgaline data sumoka pensijos įmokas. Pareigūnui, pašauktam į rezervinius mokymus ar grąžintam į tarnybą ginkluotosiose pajėgose, mokymų ar grąžinimo metu ir toliau mokamas jo darbo užmokestis, iš kurio turi būti išskaičiuota suma, lygi jo atlygiui už tarnybą. 3 skyrius: Ataskaitos, perkėlimas į aukštesnę pakopą ir paaukštinimas darbe 43 straipsnis Apie kiekvieno pareigūno, išskyrus A 1 ir A 2 kategorijų pareigūnus, sugebėjimus, naudingumą ir elgesį tarnyboje rašoma reguliarioje, ne rečiau kaip kas dveji metai rengiamoje ataskaitoje, kaip pagal 110 straipsnį numatė kiekviena institucija. Ataskaita perduodama pareigūnui. Jis turi teisę pateikti bet kokius ataskaitos komentarus, kuriuos jis laiko tinkamais. 44 straipsnis Pareigūnas, kuris dvejus metus buvo paaukštintas savo kategorijoje, automatiškai toje kategorijoje gauna dar aukštesnį laipsnį. 45 straipsnis (69) 1. Paskyrimų tarnyba priima sprendimus dėl paaukštinimo darbe. Pareigūnas darbe paaukštinamas jį paskiriant į kitas aukštesnes jo kategoriją atitinkančias pareigas tarnyboje, kurioje jis dirba. Darbe paaukštinama tik atrenkant asmenis iš pareigūnų, kurie savo kategorijos pareigose dirbo minimalų laikotarpį, apsvarsčius lyginamuosius pareigūnų, kurie gali būti paaukštinti darbe, privalumus ir apie juos pateiktas ataskaitas. Pareigūnams, kurie buvo paskirti į pradinį jų kategorijos arba tarnybos lygį, šis laikotarpis yra šeši mėnesiai nuo jų paskyrimo; kitiems pareigūnams tas laikotarpis yra dveji metai. 2. Pareigūnas gali būti perkeliamas iš vienos tarnybos į kitą arba jis gali būti paskirtas į aukštesnę kategoriją tik konkurso tvarka. 3. Tačiau atsižvelgiant į konkrečius reikalavimus institucijos personalui, galima taikyti nuo 2 straipsnio dalies nukrypti leidžiančią nuostatą siekiant pareigūnams leisti Kalbų tarnybos kategoriją pakeisti A kategorija ir atvirkščiai, juos perkeliant pagal 4 straipsnio dalį. 4. Jeigu nusprendžiama pasinaudoti šia nukrypti leidžiančia nuostata, paskyrimų tarnyba, deramai atsižvelgdama į Jungtinio komiteto nuomonę, nustato pareigybių, kurioms gali būti taikoma ši priemonė, skaičių. Ta pačia tvarka paskyrimų tarnyba priima sprendimus dėl numatomų perkėlimų kriterijų ir sąlygų, įskaitant atitinkamų pareigūnų privalumų, mokymo ir profesinės patirties svarstymą. Pareigūnų, kuriems taikoma 3 dalyje numatyta leidžianti nukrypti nuostata, šio straipsnio 1 dalyje nurodytas stažas lygyje, į kurį jie perkeliami, skaičiuojamas nuo perkėlimo įsigaliojimo dienos. Pareigūno bazinė alga naujame lygyje jokiais atvejais negali būti mažesnė už tą, kurią jis gautų pirmesniame lygyje. Kiekviena institucija prireikus pagal 110 straipsnį patvirtina bendrąsias šio straipsnio 3 ir 4 dalių įgyvendinimo nuostatas. 46 straipsnis (8) Pareigūnas, paskirtas į aukštesnį lygį, tame aukštesniame lygyje gauna stažo pakopą, atitinkančią jo ankstesniame lygyje pasiektą pakopą, pridėjus prie jos jo naujojo lygio algos priedą už dvejus metus, arba vienu laipteliu aukštesnę pakopą. Pagal šią nuostatą kiekvienas lygis skirstomas į sąlygines pakopas, atitinkančias tarnybos mėnesius, ir sąlygines algas, kurios per visas faktines pakopas yra didinamos viena dvidešimt ketvirtąja sumos, kuria per dvejus metus tame lygyje pakeliamas atlyginimas. Pareigūno bazinė alga aukštesniame lygyje jokiais atvejais negali būti mažesnė už tą, kurią jis gautų pirmesniame lygyje. Į aukštesnį lygį paskirtas pareigūnas priskiriamas ne žemesnei kaip pradinei to lygio pakopai. 4 skyrius: Tarnybos nutraukimas 47 straipsnis Tarnyba nutraukiama: a) atsistatydinant; b) priverstinai atsistatydinant; c) atstatydinant tarnybos interesais; d) atleidžiant iš darbo dėl nekompetentingumo; e) pašalinant iš pareigų; f) išeinant į pensiją arba g) mirties atveju. 1 skirsnis: Atsistatydinimas 48 straipsnis (8) Atsistatydinti pageidaujantis pareigūnas aiškiai raštu išdėsto savo ketinimą galutinai nutraukti tarnybą institucijoje. Paskyrimų tarnyba priima sprendimą, kuris atsistatydinimą patvirtina per vieną mėnesį nuo atsistatydinimo pareiškimo gavimo dienos. Tačiau paskyrimų tarnyba gali atsisakyti priimti atsistatydinimą, jei pareigūno atsistatydinimo pareiškimo gavimo dieną vyksta jam iškeltas drausminis procesas arba jei toks procesas yra pradedamas per kitas trisdešimt dienų. Atsistatydinimas įsigalioja paskyrimų tarnybos nurodytą dieną; jei taikoma A kategorijos ir Kalbų tarnybos pareigūnams, tas terminas yra ne ilgesnis kaip trys mėnesiai nuo dienos, kurią savo atsistatydinimo pareiškime nurodė pareigūnas, o jei taikoma kitų kategorijų pareigūnams, tas terminas yra neilgesnis kaip vienas mėnuo. 2 skirsnis: Priverstinis atsistatydinimas 49 straipsnis (8) Galima reikalauti, kad pareigūnas atsistatydintų tik tuo atveju, jei jis nevykdo 28 straipsnio a punkte nustatytų sąlygų, arba 13, 39, 40 straipsniuose ir 41 straipsnio 4 ir 5 dalyse bei VIII priedo 14 straipsnio antroje pastraipoje numatytais atvejais. Paskyrimų tarnyba, pasikonsultavusi su Jungtiniu komitetu ir apsvarsčiusi atitinkamus pareigūnus, priima motyvuotus sprendimus, kuriais reikalaujama, kad pareigūnai atsistatydintų. 3 skirsnis: Atstatydinimas tarnybos interesais 50 straipsnis (8) (46) Paskyrimų tarnybos sprendimu A 1 arba A 2 lygio pareigūnas gali būti atstatydintas iš pareigų tarnybos interesais. Toks atstatydinimas nėra drausminė priemonė. Tokiu būdu iš darbo atleistas pareigūnas, nepaskirtas į kitą jo lygį atitinkančios kategorijos arba tarnybos pareigybę, gauna išmoką, apskaičiuotą pagal IV priedą. Pajamos, kurias pareigūnas gauna už bet kokį naują darbą per šį laikotarpį, išskaičiuojamos iš pirmesnėje pastraipoje nurodytos išmokos, jei pajamos kartu su išmoka yra didesnės už visą paskutinį pareigūno gautą darbo užmokestį, apskaičiuotą pagal pirmąją mėnesio, už kurį turi būti mokama išmoka, dieną taikomą algų lentelę. Taikomos 41 straipsnio 3 dalies penkta-devinta pastraipos. Pasibaigus laikotarpiui, per kurį pareigūnas turi teisę į išmoką, jei pareigūnui sukako 55 metai, jis turi teisę gauti pensiją, jos nesumažinant pagal VIII priedo 9 straipsnį. 4 skirsnis: Atleidimas iš darbo dėl nekompetentingumo 51 straipsnis 1. Pareigūnas, kuris pasirodo esąs nekompetentingas eiti savo pareigas, gali būti atleistas iš darbo. Tačiau paskyrimų tarnyba gali pasiūlyti pareigūną įdarbinti žemesniame lygyje. 2. Bet kuriuo atveju siūlant pareigūną atleisti iš darbo, nurodomos šį pasiūlymą pagrindžiančios priežastys ir apie tai pranešama atitinkamam pareigūnui. Jis turi teisę pateikti bet kokius komentarus, kuriuos jis laiko tinkamais. Laikydamasi IX priede nustatytos tvarkos, paskyrimų tarnyba priima motyvuotą sprendimą. 5 skirsnis: Išėjimas į pensiją 52 straipsnis (46) Nepažeidžiant 50 straipsnio nuostatų, pareigūnas į pensiją išeina - arba automatiškai paskutinę mėnesio, kurį jam sukanka 65 metai, dieną, - arba jo prašymu mėnesio, kurį buvo pateiktas prašymas, paskutinę dieną, jei jam yra sukakę bent 60 metų arba jei jam yra nuo 50 iki 60 metų ir jis atitinka reikalavimus nedelsiant mokėti pensijai pagal VIII priedo 9 straipsnį. Pagal analogiją taikomas 48 straipsnio antrosios pastraipos antrasis sakinys. 53 straipsnis (46) Pareigūnas, kuriam Invalidumo komisija nusprendžia taikyti 78 straipsnio nuostatas, iš karto atsistatydina paskutinę mėnesio, kurį paskyrimų tarnyba jį pripažįsta darbuotoju, nuolat negalinčiu atlikti savo pareigų, dieną. 6 skirsnis: Garbės vardas 54 straipsnis Baigiantis tarnybai paskyrimų tarnybos sprendimu pareigūnui gali būti suteiktas arba jo klasės arba kitos aukštesnės klasės garbės vardas. Asmuo, kuriam suteiktas toks garbės vardas, negauna jokių piniginių išmokų. IV antraštinė dalis: Pareigūnų darbo sąlygos 1 skyrius: Darbo valandos 55 straipsnis (7) (8) (16) Faktiškai dirbantys pareigūnai visada yra jų institucijos dispozicijoje. Tačiau įprastinė darbo savaitė yra neilgesnė kaip 42 valandos, darbo dienos valandas turi nustatyti paskyrimų tarnyba. Laikantis tų pačių limitų, paskyrimų tarnyba, pasikonsultavusi su Personalo komitetu, gali nustatyti valandas, kuriomis gali dirbti tam tikros konkrečiose pareigose dirbančių pareigūnų grupės. Tačiau dėl tarnybinio būtinumo arba saugumo taisyklių gali būti reikalaujama, kad pareigūnas po įprastinių darbo valandų būdėtų darbo vietoje arba namuose. Institucija, pasikonsultavusi su savo Personalo komitetu, nustato išsamias šios pastraipos taikymo taisykles. 55a straipsnis (8) Išimties tvarka paskyrimų tarnyba, gavusi pareiškimą su išdėstytais motyvais, gali leisti pareigūnui dirbti pusę darbo dienos, jei mano, kad tai visiškai atitinka institucijos interesus. Tokio leidimo suteikimo tvarka išdėstyta IVa priede. Pareigūnas, kuriam leista dirbti pusę darbo dienos, kiekvieną mėnesį dirba pusę įprasto darbo laiko taip, kaip nurodo paskyrimų tarnyba. 56 straipsnis (8) Gali būti nereikalaujama, kad pareigūnas dirbtų viršvalandžius, išskyrus skubos atvejus arba išskirtinį darbo krūvį; dirbti naktimis, sekmadieniais ir valstybinių švenčių dienomis galima leisti tik laikantis paskyrimų tarnybos nustatytos tvarkos. Viršvalandžiai, kuriuos pareigūnas yra prašomas dirbti, neturi viršyti 150 valandų per šešių mėnesių laikotarpį. Už viršvalandžius, kuriuos pareigūnai dirbo A ir B kategorijose bei Kalbų tarnyboje, nėra mokama. Kaip numatyta VI priede, dėl viršvalandžių, kuriuos pareigūnai dirbo C ir D kategorijose, jie turi teisę arba į kompensuojamąsias atostogas, arba į atlyginimą, jei dėl tarnybos reikalavimų negalima gauti kompensuojamųjų atostogų per mėnesį, einantį po to mėnesio, per kurį buvo dirbami viršvalandžiai. 56a straipsnis (7) (15) Pareigūnas, kuris, dirbdamas institucijos dėl tarnybinės būtinybės ar saugos taisyklių reikalaujamą atlikti bei nuolatine ir reguliaria pareiga laikomą pamaininį darbą, reguliariai dirba naktimis, šeštadieniais, sekmadieniais arba valstybinių švenčių dienomis, turi teisę į specialias priemokas. Taryba, remdamasi Komisijos pasiūlymu, kuris buvo pateiktas pasikonsultavus su Tarnybos nuostatų komitetu, apibrėžia turinčių teisę gauti tokias išmokas pareigūnų kategorijas, išmokų dydžius ir jų mokėjimo sąlygas. Įprastinės pareigūno pamaininio darbo valandos neturi viršyti bendro metinio įprastų darbo valandų skaičiaus. 56b straipsnis (7) (16) Pareigūnas turi teisę į specialias priemokas, kai dėl tarnybinio būtinumo ar saugos taisyklių paskyrimų tarnybos sprendimu privalo likti budėti savo darbo vietoje arba namuose po įprastinių darbo valandų. Taryba, remdamasi Komisijos pasiūlymu, kuris buvo pateiktas pasikonsultavus su Tarnybos nuostatų komitetu, apibrėžia turinčių teisę gauti tokias išmokas pareigūnų kategorijas, išmokų dydžius ir jų mokėjimo sąlygas. 2 skyrius: Atostogos 57 straipsnis Pareigūnai turi teisę gauti metines atostogas, kurios trunka ne trumpiau kaip 24 darbo dienas arba ne ilgiau kaip 30 darbo dienų per kalendorinius metus, atsižvelgiant taisykles, kurias, pasikonsultavus su Tarnybos nuostatų komitetu, bendru sutarimu nustato Bendrijų institucijos. Išskyrus tas metines atostogas, pareigūnas, ypač paprašius, gali gauti specialias atostogas. Tokias atostogas reglamentuojančios taisyklės yra nustatytos V priede. 58 straipsnis (8) (24) Be 57 straipsnyje numatytų atostogų, nėščios moterys turi teisę pateikusios gydytojo pažymą gauti atostogas, prasidedančias likus šešioms savaitėms iki numatytos ir pažymoje nurodytos gimdymo dienos ir pasibaigiančias praėjus dešimčiai savaičių nuo gimdymo dienos; tokios atostogos neturi būti trumpesnės kaip šešiolika savaičių. 59 straipsnis (8) 1. Pareigūnas, kuris įrodo, kad dėl ligos arba nelaimingo atsitikimo jis nepajėgia atlikti savo pareigas, automatiškai turi teisę gauti nedarbingumo atostogas. Atitinkamas pareigūnas kaip įmanoma greičiau savo institucijai praneša apie savo nesugebėjimą eiti pareigas ir tuo pačiu metu nurodo savo dabartinį adresą. Jeigu pareigūnas į darbą neatvyksta ilgiau kaip tris dienas, jis pateikia medicinos pažymą. Gali būti reikalaujama, kad jam būtų atliktas institucijos paskirtas medicininis patikrinimas. Jei per dvylika mėnesių pareigūnas iš viso daugiau kaip dvylika dienų nebūna darbe dėl ligos ne ilgiau kaip po tris dienas, jis už visas kitas dienas, kurias neatvyksta į darbą dėl ligos, privalo pateikti gydytojo pažymą. Paskyrimų tarnyba bet kokiam pareigūnui, kurio nedarbingumo atostogos per bet kokį trejų metų laikotarpį trunka daugiau kaip 12 mėnesių, gali nurodyti kreiptis į Invalidumo komitetą. 2. Po to, kai institucijos medicinos pareigūnas atlieka medicininį patikrinimą, gali būti pareikalauta, kad pareigūnas eitų atostogų, jei tai būtina dėl jo sveikatos būklės arba jei jo šeimos narys serga užkrečiama liga. 3. Apie ginčytinus atvejus pranešama Invalidumo komitetui, kad jis pareikštų nuomonę. 4. Pareigūnus kiekvienais metais mediciniškai tikrina arba institucijos medicinos pareigūnas, arba pareigūnų pasirinktas medicinos praktikas. Tuo atveju institucija sumoka praktiko mokestį, nedidesnį už maksimalų mokestį, kurį, pasikonsultavus su Tarnybos nuostatų komitetu, kasmet nustato paskyrimų tarnyba. 59a straipsnis (8) Pareigūno, kuriam leista dirbti pusę darbo dienos, metinės atostogos tol, kol jam leidžiama taip dirbti, sutrumpinamos per pusę. Į išskaičiuotinas dienų dalis neatsižvelgiama. 60 straipsnis Išskyrus ligos arba nelaimingų atsitikimų atvejus, be tiesioginio viršininko išankstinio leidimo pareigūnas negali neateiti į darbą. Tai galima taikyti nepažeidžiant jokių drausminių priemonių, jei tinkamai nustatoma, kad neatvykimas į darbą yra neteisėtas, tas neatvykimas išskaičiuojamas iš atitinkamo pareigūno kasmetinių atostogų. Jeigu pareigūnas išnaudoja savo kasmetines atostogas, už atitinkamą laikotarpį jam nemokama. Jeigu pareigūnas pageidauja atostogauti kitur nei savo darbo vietoje, jis turi gauti išankstinį paskyrimų tarnybos leidimą. 3 skyrius: Valstybinės šventės 61 straipsnis Valstybinių švenčių sąrašas sudaromas Bendrijų institucijų susitarimu pasikonsultavus su Tarnybos nuostatų komitetu. V antraštinė dalis: Pareigūnų tarnybinės pajamos ir socialinio draudimo išmokos 1 skyrius: Atlyginimas ir išlaidos 1 skirsnis: Atlyginimas 62 straipsnis Pagal VII priedą ir išskyrus atvejus, kai aiškiai numatyta, kad tinkamai pareigas einantis pareigūnas turi teisę gauti jo kategorijos ir klasės atlyginimą. Pareigūnas negali atšaukti savo teisės į atlyginimą. Atlyginimas apima bazinę algą, išmokas šeimai ir kitas išmokas. 63 straipsnis (28) (31) (32) (36) (38) (41) (42) (43) (47) (49) (53) (56) (58) (60) (66) (68) (70) (71) (72) (74) (76) (78) (81) (84) (87) (89) (90) (92) Pareigūno atlyginimas nurodomas eurais. Jis išmokamas šalies, kurioje pareigūnas vykdo savo pareigas, valiuta. Kita valiuta nei eurais mokamas atlyginimas apskaičiuojamas remiantis valiutų keitimo kursais, 2002 m. liepos 1 d. taikomais vykdant Europos Bendrijų bendrąjį biudžetą. Taryba, remdamasi Komisijos pasiūlymu, kvalifikuota balsų dauguma, kaip numatyta Euratomo sutarties 118 straipsnio 2 dalies ir EEB sutarties 148 straipsnio 2 dalies antros pastraipos pirmoje įtraukoje, šią datą pakeičia kasmet peržiūrint 65 straipsnyje numatytą atlyginimą. Nepažeidžiant 64 ir 65 straipsnių, pagal šiuos straipsnius nustatytus korekcinius koeficientus, neatsižvelgiant į pirmiau nurodytos datos pakeitimą, patikslina Taryba, kuri, laikydamasi trečioje pastraipoje nustatytos tvarkos, pakoreguoja euro svyravimo poveikį antroje pastraipoje nurodytoms normoms. 64 straipsnis (78) Eurais nurodytas pareigūno atlyginimas, atėmus privalomus išskaitymus, kurie buvo išdėstyti šiuose Tarnybos nuostatuose arba bet kokiuose įgyvendinimo reglamentuose, apskaičiuojamas pagal pirmiau nurodytą normą, kuri yra mažesnė už 100 % arba lygi 100 %, atsižvelgiant į gyvenimo sąlygas įvairiose darbo vietose. Šiuos korekcinius koeficientus patvirtina Taryba, remdamasi Komisijos pasiūlymu, kvalifikuota balsų dauguma, kaip numatyta Europos ekonominės bendrijos steigimo sutarties 148 straipsnio 2 dalies antros pastraipos pirmoje įtraukoje ir Europos atominės energijos bendrijos steigimo sutarties 118 straipsnio 2 dalyje. Korekcinis koeficientas, taikomas Bendrijų laikinose būstinėse dirbančių pareigūnų atlyginimui, nuo 1962 m. sausio 1 d. yra lygus 100 %. 65 straipsnis 1. Taryba kiekvienais metais peržiūri Bendrijų pareigūnų ir kitų tarnautojų atlyginimus. Atsižvelgiant į jungtinę Komisijos ataskaitą, pagrįstą jungtiniu indeksu, kurį susitarimu su valstybių narių nacionalinėmis statistikos tarnybomis nustatė Europos Bendrijų statistikos tarnyba, peržiūrima rugsėjo mėnesį; tas indeksas atspindi liepos 1 d. situaciją kiekvienoje Bendrijų šalyje. Peržiūrint Taryba apsvarsto, ar, kaip dalis Bendrijų ekonomikos ir socialinės politikos, atlyginimas turėtų būti patikslintas. Ypač reikia atsižvelgti į bet kokį atlyginimų padidėjimą viešojoje tarnyboje ir priėmimo į darbą poreikius. 2. Jeigu iš esmės pasikeičia pragyvenimo išlaidos, Taryba per du mėnesius nusprendžia, kaip turėtų būti tikslinami korekciniai koeficientai ir, prireikus, turėtų juos taikyti atgaline data. 3. Šiame straipsnyje Taryba, remdamasi Komisijos pasiūlymu, sprendžia kvalifikuota balsų dauguma, kaip numatyta Europos ekonominės bendrijos steigimo sutarties 148 straipsnio 2 dalies antros pastraipos pirmoje įtraukoje ir Europos atominės energijos bendrijos steigimo sutarties 118 straipsnio 2 dalyje. 65a straipsnis (62) XI priede išdėstytos 64 ir 65 straipsnių įgyvendinimo taisyklės. 66 straipsnis (1) (2) (4) (5) (9) (11) (12) (13) (19) (23) (27) (30) (31) (32) (35) (36) (37) (38) (41) (42) (43) (45) (47) (48) (49) (53) (54) (56) (57) (58) (59) (60) (65) (66) (68) (70) (71) (72) (74) (76) (78) (80) (81) (84) (87) (89) (90) (92) Kiekvieno lygio ir pakopos personalo bazinis mėnesinis darbo užmokestis (eurais) nustatomas pagal šią lentelę: Lygiai | Pakopos | 1.07.2002 | 1 | 2 | 3 | 4 | 5 | 6 | 7 | 8 | A1 | 12 179,52 | 12 826,51 | 13 473,50 | 14 120,49 | 14 767,48 | 15 414,47 | | | A2 | 10 808,33 | 11 425,71 | 12 043,09 | 12 660,47 | 13 277,85 | 13 895,23 | | | A3 | 8.951,25 | 9.491,28 | 10 031,31 | 10 571,34 | 11 111,37 | 11 651,40 | 12 191,43 | 12 731,46 | A4 | 7.520,00 | 7.941,50 | 8.363,00 | 8.784,50 | 9.206,00 | 9.627,50 | 10 049,00 | 10 470,50 | A5 | 6.199,87 | 6.567,17 | 6.934,47 | 7.301,77 | 7.669,07 | 8.036,37 | 8.403,67 | 8.770,97 | A6 | 5.357,85 | 5.650,18 | 5.942,51 | 6.234,84 | 6.527,17 | 6.819,50 | 7.111,83 | 7.404,16 | A7 | 4.612,02 | 4.841,51 | 5.071,00 | 5.300,49 | 5.529,98 | 5.759,47 | | | A8 | 4.078,92 | 4.243,42 | | | | | | | B1 | 5.357,85 | 5.650,18 | 5.942,51 | 6.234,84 | 6.527,17 | 6.819,50 | 7.111,83 | 7.404,16 | B2 | 4.642,16 | 4.859,80 | 5.077,44 | 5.295,08 | 5.512,72 | 5.730,36 | 5.948,00 | 6.165,64 | B3 | 3.893,81 | 4.074,78 | 4.255,75 | 4.436,72 | 4.617,69 | 4.798,66 | 4.979,63 | 5.160,60 | B4 | 3.367,80 | 3.524,74 | 3.681,68 | 3.838,62 | 3.995,56 | 4.152,50 | 4.309,44 | 4.466,38 | B5 | 3.010,37 | 3.137,37 | 3.264,37 | 3.391,37 | | | | | C1 | 3.435,01 | 3.573,53 | 3.712,05 | 3.850,57 | 3.989,09 | 4.127,61 | 4.266,13 | 4.404,65 | C2 | 2.987,74 | 3.114,68 | 3.241,62 | 3.368,56 | 3.495,50 | 3.622,44 | 3.749,38 | 3.876,32 | C3 | 2.787,00 | 2.895,75 | 3.004,50 | 3.113,25 | 3.222,00 | 3.330,75 | 3.439,50 | 3.548,25 | C4 | 2.518,27 | 2.620,28 | 2.722,29 | 2.824,30 | 2.926,31 | 3.028,32 | 3.130,33 | 3.232,34 | C5 | 2.322,00 | 2.417,15 | 2.512,30 | 2.607,45 | | | | | D1 | 2.624,21 | 2.738,95 | 2.853,69 | 2.968,43 | 3.083,17 | 3.197,91 | 3.312,65 | 3.427,39 | D2 | 2.392,77 | 2.494,68 | 2.596,59 | 2.698,50 | 2.800,41 | 2.902,32 | 3.004,23 | 3.106,14 | D3 | 2.227,04 | 2.322,36 | 2.417,68 | 2.513,00 | 2.608,32 | 2.703,64 | 2.798,96 | 2.894,28 | D4 | 2.099,79 | 2.185,90 | 2.272,01 | 2.358,12 | | | | | 66a straipsnis (34) (52) (63) (78) (88) 1. Nukrypstant nuo Reglamento (EEB, Euratomas, EAPB) Nr. 260/68 [1] 3 straipsnio 1 dalies, nuo 1992 m. sausio 1 d. iki 2003 m. liepos 1 d. atlyginimui, kurį Bendrijos moka faktiškai dirbančiam personalui, taikoma laikinoji priemonė, kuri turi būti nurodoma kaip "laikinasis įnašas". 2. a) Tos laikinosios įmokos norma, taikoma šio straipsnio 3 dalyje nustatytai bazei, yra 5.83 %. b) Taryba, remdamasi Europos Bendrijų jungtinės Tarybos ir jungtinės Komisijos steigimo sutarties 24 straipsnio 1 dalyje nustatyta tvarka, pasikonsultavusi su kitomis atitinkamomis institucijomis, prireikus, atsižvelgiant į Tarnybos nuostatų XI priedo 15 straipsnio 2 dalyje numatytą peržiūrėjimą, remiantis ataskaita ir Komisijos pasiūlymu, gali pakeisti a punkte nurodytą laikinojo įnašo normą. 3. a) Laikinojo įnašo bazę sudaro atlyginimui apskaičiuoti naudojamos kategorijos ir stažo pakopos bazinė alga, atėmus: - mokėtinas socialinio draudimo ir pensijos įmokas bei mokestį, kurį tos pačios kategorijos ir pakopos VII priedo 2 straipsnyje apibrėžtų išlaikomų asmenų neturintis pareigūnas turėtų mokėti prieš apmokestinimą laikinuoju mokesčiu ir - D 4 kategorijos 1 pakopos pareigūno bazinės algos dydžio sumą. b) Laikinojo įnašo bazei nustatyti naudojamos sudedamosios dalys nurodomos eurais, joms taikomas korekcinis koeficientas 100. 4. Dėl laikinojo įnašo atlyginimai negali sumažėti iki dydžio, kuris yra mažesnis už grynąsias sumas, kurios buvo mokamos prieš nustatant tą įnašą [2]. Dėl pirmoje pastraipoje nurodytos nuostatos atitinkamais metais netaikyta įnašo dalis pridedama prie kitais metais taikomo įnašo. 5. Laikinasis įnašas išskaičiuojamas kas mėnesį prie šaltinio; iš jo gautos sumos įrašomos kaip bendrojo Bendrijų biudžeto įplaukos. 67 straipsnis (1) (2) (4) (5) (8) (9) (10) (11) (12) (13) (19) (23) (24) (27) (31) (32) (35) (36) (38) (40) (79) 1. Išmokas šeimai sudaro: a) namų ūkio išmoka; b) išmoka vaikui išlaikyti; c) mokymosi išmoka. 2. Pareigūnai, gaunantys šiame straipsnyje nurodytas išmokas šeimai, deklaruoja panašaus pobūdžio išmokas iš kitų šaltinių; jos išskaičiuojamos iš išmokų, mokamų pagal VII priedo 1, 2 ir 3 straipsnius. 3. Išmoka vaikui išlaikyti motyvuotu paskyrimų tarnybos sprendimu gali būti padvigubinta remiantis medicinos įstaigų išduotais dokumentais, įrodančiais, kad vaikas turi protinę ar fizinę negalią, dėl kurios pareigūnas turi didelių išlaidų. 4. Kai pagal VII priedo 1, 2 ir 3 straipsnius tokios išmokos šeimai mokamos kitam asmeniui, t. y. ne pareigūnui, šios išmokos mokamos šalies, kurioje tas asmuo gyvena, valiuta, apskaičiuojant, jei taikytina, pagal 63 straipsnio antrojoje pastraipoje nurodytus valiutų kursus. Jei pareigūnas gyvena Bendrijų teritorijoje, išmokoms taikomas konkrečiai šaliai nustatytas korekcinis koeficientas, arba, jei gyvenamoji šalis yra už Bendrijų teritorijos ribų, taikomas korekcinis koeficientas 100. Tokiam asmeniui mokant išmokas šeimai, taikomos 2 ir 3 dalys. 68 straipsnis (8) 67 straipsnio 1 dalyje nurodytos išmokos šeimai toliau mokamos, jei pareigūnas turi teisę į išmokas pagal buvusių Europos anglių ir plieno bendrijos Tarnybos nuostatų 41, 34 arba 42 straipsnius. Atitinkamas asmuo deklaruoja panašaus pobūdžio išmokas, gaunamas už tą patį vaiką iš kitų šaltinių; tokios išmokos išskaičiuojamos iš išmokų, mokamų pagal VII priedo 1, 2 ir 3 straipsnius. 68a straipsnis (8) Pareigūnas, kuriam leidžiama dirbti pusę darbo dienos, turi teisę į darbo užmokestį, apskaičiuotą pagal IVa priedą. 69 straipsnis (1) (2) (4) (5) (9) (10) (11) (12) (13) (19) (23) (27) (31) (32) (35) (36) (38) (41) (42) (43) (45) (47) (48) (49) (53) (54) (56) (57) (58) (59)(60) (65) (66) (68) (70) (71) (72) (74) (76) (78) (80) (81) (84) (87) (89) (90) (92) Ekspatriacijos išmoka yra 16 % visos bazinės algos, namų ūkio išmokos ir išlaikomo vaiko išmokos, į kurias pareigūnas turi teisę, dydžio. Ekspatriacijos išmoka yra ne mažesnė kaip 424,07 EUR per mėnesį. 70 straipsnis (8) Pareigūno mirties atveju likęs jo sutuoktinis ir išlaikomi vaikai gauna visą mirusiojo atlyginimą iki trečio mėnesio nuo mirties mėnesio pabaigos. Turinčio teisę į pensiją asmens mirties atveju pirmiau nurodytos nuostatos taikomos ir mirusiojo pensijai. 70a straipsnis (24) Paskyrimų tarnybos paskirtiems vesti mokymus pagal 24 straipsnio trečiojoje pastraipoje nurodytą kvalifikacijos kėlimo ir mokymo schemą pareigūnams VII priedo 4b straipsnyje nustatytomis sąlygomis gali būti paskirta išmoka. 2 skirsnis: Išlaidos 71 straipsnis Kaip numatyta VII priede, pareigūnas turi teisę gauti kompensuotiną sumą už išlaidas, kurias jis patyrė pradėjęs eiti savo pareigas, perkeliant į kitas pareigas arba nutraukus tarnybą, ir gauti kompensuotiną sumą už išlaidas, kurias jis patyrė eidamas savo pareigas arba užsiimant su jomis susijusia veikla. 2 skyrius: Socialinio draudimo išmokos 72 straipsnis (8) (10) (40) 1. Pareigūnas, jo sutuoktinis, jei jis pagal kitas teisines nuostatas ar taisykles neturi teisės į to pat pobūdžio ir apimties paslaugas, jo vaikai ir kiti VII priedo 2 straipsnyje apibrėžti išlaikomi asmenys pagal Bendrijos institucijų bendru sutarimu, pasikonsultavus su Tarnybos nuostatų komitetu, priimtas taisykles yra apdraudžiami sveikatos draudimu iki 80 % patirtų išlaidų. Ši norma padidinama iki 85 % už tokias paslaugas: konsultacijas ir vizitus, chirurgines operacijas, stacionarinį gydymą, vaistus, rentgenologiją, analizes, laboratorinius tyrimus ir protezus pagal gydytojų receptus, išskyrus dantų protezus. Ji didinama iki 100 % tuberkuliozės, poliomielito, vėžio, psichikos ligos ir kitų ligų, kurias paskyrimų tarnyba pripažino panašiai sunkiomis, atveju, taip pat už profilaktinius tyrimus bei gimdymą. Tačiau 100 % kompensacija netaikoma, jei profesinės ligos arba nelaimingo atsitikimo atveju taikomas 73 straipsnis. Vieną trečdalį tokio draudimo įmokos moka pareigūnas, tačiau jo mokama įmoka neturi viršyti 2 % jo bazinės algos. 1a. Atleidžiamas iš pareigų pareigūnas, pateikęs įrodymus, kad negali apsidrausti kitos formos viešuoju sveikatos draudimu, ne vėliau kaip per mėnesį nuo atleidimo iš pareigų gali prašyti pratęsti ne ilgesniam kaip šešių mėnesių nuo atleidimo iš pareigų dienos terminui 1 dalyje nurodyto sveikatos draudimo galiojimą. Pirmesnėje pastraipoje nurodyta įmoka apskaičiuojama pagal paskutinę pareigūno gautą bazinę algą; pusę įmokos moka pats pareigūnas. Pasikonsultavus su institucijos medicinos pareigūnu paskyrimų tarnybos priimtu sprendimu, vieno mėnesio terminas prašymui paduoti ir pirmesnėje pastraipoje nurodytas šešių mėnesių terminas netaikomi asmeniui sergant sunkia ar ilgai trunkančia liga, kuria jis susirgo prieš atleidžiamas iš pareigų ir apie kurią jis iki pirmesnėje pastraipoje nurodyto šešių mėnesių termino pabaigos pranešė institucijai, su sąlyga, kad jis sutinka atlikti institucijos paskirtą medicininį patikrinimą. 1b. Kai buvęs pareigūno sutuoktinis, pareigūno nebeišlaikomas vaikas arba asmuo, kuris daugiau nėra prilyginamas Tarnybos nuostatų VII priedo 2 straipsnyje apibrėžtam išlaikomam vaikui, įrodo negalįs būti apdraustas pagal jokią kitą viešą sveikatos draudimo sistemą, jis ir toliau, bet ne ilgiau kaip vienerius metus, gali kaip pareigūno draudimu apdraustas asmuo naudotis sveikatos draudimu pagal 1 dalį. Jokia įmoka už tokį draudimą nemokama. Tas vienerių metų laikotarpis prasideda nuo galutinio teismo sprendimo dėl santuokos nutraukimo arba išlaikomo vaiko ar asmens, kuris laikomas išlaikomu vaiku, statuso netekimo dienos. 2. Pareigūnas, kuris Bendrijų tarnyboje dirbo kol jam sukako 60 metų, arba invalidumo pensiją gaunantis pareigūnas, jį atleidus iš tarnybos, turi teisę gauti 1 dalyje nurodytas išmokas. Įmoka apskaičiuojama pagal pensijos dydį. Tokias išmokas gauna ir asmuo, turintis teisę gauti maitintojo netekimo pensiją po Bendrijų tarnyboje nuolat dirbusio ar dirbusio joje, kol jam sukako 60 metų, pareigūno arba invalidumo pensiją gavusio asmens mirties. Įmoka apskaičiuojama pagal jo pensijos dydį. 2a. Šie asmenys taip pat turi teisę į šio straipsnio 1 dalyje nurodytas išmokas, jei jie negali apsidrausti kitos formos viešuoju sveikatos draudimu: - buvę pareigūnai, turintys teisę į senatvės pensiją, nustoję dirbti Bendrijų tarnyboje iki jiems sukankant 60 metų, - asmenys, turintys teisę į maitintojo netekimo pensiją mirus buvusiam pareigūnui, nustojusiam dirbti Bendrijų tarnyboje iki jam sukankant 60 metų. Šio straipsnio 1 dalyje nurodyta įmoka apskaičiuojama pagal buvusio pareigūno pensiją; pusę įmokos moka turintis teisę į išmokas asmuo. Tačiau teisę gauti našlaičio pensiją turinčiam asmeniui šio straipsnio 1 dalis taikoma tik esant jo prašymui. Įmoka apskaičiuojama pagal našlaičio pensiją. 3. Jei visų nekompensuotų išlaidų suma per 12 mėnesių viršija pusę pareigūno bazinės mėnesinės algos ar pensijos sumos, atsižvelgdamas į to asmens šeimynines aplinkybes, 1 dalyje nurodytose taisyklėse nustatyta tvarka paskyrimų tarnyba gali leisti taikyti specialų kompensavimą. 4. Asmenys, turintys teisę į pirmiau minėtas išmokas, praneša apie bet kokias išmokėtas kompensacijas arba tas kompensacijas, kurių jie gali reikalauti pagal kitą įstatyme ar kitame teisės akte numatytą sveikatos draudimo sistemą sau ar kitiems jų apdraustiems asmenims. Kai visa galimos gauti kompensacijos suma viršija šio straipsnio 1 dalyje numatytas kompensacijų sumas, skirtumas išskaičiuojamas iš kompensuotinos sumos pagal šio straipsnio 1 dalį, išskyrus kompensacijas, gautas pagal privačią papildomo sveikatos draudimo sistemą ir skirtas pagal Bendrijų sveikatos draudimo sistemą nekompensuojamai išlaidų daliai kompensuoti. 73 straipsnis (24) (46) 1. Nuo tarnybos pradžios pareigūnas yra apdraudžiamas profesinės ligos ir nelaimingų atsitikimų draudimu pagal taisykles, priimtas Bendrijos institucijų bendru sutarimu pasikonsultavus su Tarnybos nuostatų komitetu. Jis moka su profesija nesusijusio draudimo įmokas, ne didesnes kaip 0,1 % savo bazinės algos. Taisyklėse nurodoma, nuo kokių rizikos veiksnių nėra apdraudžiama. 2. Mokėtinos išmokos yra tokios: a) mirties atveju: Toliau išvardytiems asmenims išmokama vienkartinė išmoka, sudaranti mirusiojo penkias metines bazines algas, apskaičiuotas pagal mėnesinį atlyginimą, gautą paskutinius 12 mėnesių iki nelaimingo atsitikimo: - mirusio pareigūno sutuoktiniui ir vaikams pagal paveldėjimo teisę paveldint pareigūno turtą; tačiau sutuoktiniui sumokėta suma negali būti mažesnė nei 25 % vienkartinės išmokos, - jeigu nėra pirmiau nurodytų asmenų, kitiems įpėdiniams, pagal paveldėjimo teisę paveldintiems pareigūno turtą, - jeigu nėra asmenų, nurodytų bet kuriuo iš pirmesnių dviejų atvejų, kitiems aukštutinės linijos giminaičiams pagal kilmę, pagal paveldėjimo teisę paveldintiems pareigūno turtą, - institucijai, jei nėra pirmiau nurodytose trijose kategorijose išvardytų asmenų. b) Visiškos negalios atveju: Pareigūnui išmokama vienkartinė išmoka, sudaranti jo penkias metines bazines algas, apskaičiuotas pagal mėnesinį atlyginimą, gautą paskutinius 12 mėnesių iki nelaimingo atsitikimo. c) Dalinio nuolatinio invalidumo atveju: Pareigūnui išmokama b pastraipoje nurodytos išmokos dalis, apskaičiuota pagal 1 dalyje pateiktose taisyklėse nurodytą skaičiavimo metodą. Pagal šias taisykles vietoj pirmiau nurodytų išmokų gali būti mokamas anuitetas. Pirmiau nurodytos išmokos gali būti išmokamos kartu su 3 skyriuje numatytomis išmokomis. 3. Pagal 1 dalyje numatytas taisykles nustatyta tvarka padengiamos: medicininės, farmacinės, ligoninės, chirurginės pagalbos, protezavimo, radiografijos, masažo, ortopedijos, klinikinės bei transporto išlaidos ir visos kitos panašios išlaidos, atsiradusios dėl nelaimingo atsitikimo arba profesinės ligos. Kompensuojama tik tada, kai pareigūnui pagal 72 straipsnį išmokėta suma padengia ne visas jo išlaidas. 74 straipsnis (1) (8) (10) (24) (78) (81) 1. Jei pareigūnui gimsta vaikas, faktiškai vaiku besirūpinančiam asmeniui išmokama 198,31 EUR išmoka. Tokia pat išmoka išmokama jaunesnį kaip penkerių metų vaiką, esantį išlaikomu vaiku, kaip apibrėžta VII priedo 2 straipsnio 2 dalyje, įvaikinusiam pareigūnui. 2. Ši išmoka taip pat išmokama, jei nėštumas nutraukiamas praėjus ne mažiau kaip septyniems mėnesiams. 3. Išmokos gavėjas, gimus vaikui, praneša apie visas to paties pobūdžio išmokas, gautas už tą patį vaiką iš kitų šaltinių; tokių išmokų dydis išskaičiuojamas iš pirmiau nurodytos išmokos. Kai abu tėvai yra Bendrijų pareigūnai, išmoka mokama tik vieną kartą. 75 straipsnis (40) Pareigūno, pareigūno sutuoktinio ar išlaikomo vaiko ar bet kurio kito VII priedo 2 straipsnyje apibrėžto išlaikomo asmens, kuris gyveno kaip pareigūno šeimos narys, mirties atveju institucija kompensuoja mirusiojo palaikų pervežimo iš pareigūno darbo vietovės į jo kilmės vietą išlaidas. Tačiau komandiruotėje esančio pareigūno mirties atveju institucija kompensuoja mirusiojo palaikų pervežimo iš mirties vietos į pareigūno kilmės vietą išlaidas. 76 straipsnis Pareigūnams, buvusiems pareigūnams arba jei pareigūnas mirė, jo įpėdiniams, kurių padėtis yra ypač sunki dėl, inter alia, pavojingos arba užsitęsusios ligos ar dėl šeimyninės padėties, gali būti dovanojamos dovanos, suteikiamas paskolos ar avansas. 3 skyrius: Pensijos 77 straipsnis (8) Pareigūnas, turintis ne mažesnį kaip 10 metų tarnybos stažą, turi teisę gauti ištarnauto laiko pensiją. Tačiau jei pareigūnui sukako daugiau kaip 60 metų, jei nebuvo galima jo grąžinti į tarnybą jam esant rezerve arba atsistatydinant tarnybos labui, jis turi teisę gauti tokią pensiją nepriklausomai nuo stažo. Didžiausia senatvės pensija siekia 70 % paskutinės kategorijos, kuriai pareigūnas buvo priskirtas bent vienerius metus, paskutinės bazinės algos. Ji mokama pareigūnui, turinčiam 35 metų tarnybos stažą, apskaičiuotą pagal VIII priedo 3 straipsnį. Kai ištarnautų metų skaičius mažesnis už 35, pirmiau nurodyta didžiausia senatvės pensija proporcingai sumažinama. Tačiau pareigūnai, dirbę Bendrijų steigimo sutartyse arba Bendrijų jungtinės Tarybos ir jungtinės Komisijos steigimo sutartyje numatytas pareigas einančių asmenų arba vienos iš Bendrijų institucijų ar organų, arba vienos iš Europos Parlamento frakcijų išrinkto pirmininko padėjėjais, už tose pareigose išdirbtus pensinio stažo metus turi teisę į pensiją, apskaičiuojamą pagal paskutinę tuo metu gautą bazinę algą, jei gauta bazinė alga yra didesnė už algą, pagal kurią apskaičiuojama pensija pagal šio straipsnio antrąją pastraipą. Ištarnauto laiko pensija neturi būti mažesnė kaip 4 % minimalaus gyvenimo lygio už kiekvienus tarnybos metus. Pensinis amžius yra 60 metų. 78 straipsnis (8) Jei dėl visiško negalios pareigūnas negali eiti savo kategoriją atitinkančių pareigų, VIII priedo 13–16 straipsniuose numatyta tvarka pareigūnas turi teisę gauti invalidumo pensiją. Kai pareigūnas tapo invalidu dėl nelaimingo atsitikimo eidamas pareigas arba dėl pareigų vykdymo, dėl profesinės ligos, dėl veiksmų visuomenės labui arba dėl to, kad rizikavo gyvybe gelbėdamas kitą asmenį, jo invalidumo pensija sudaro 70 % pareigūno bazinės algos. Kai pareigūnas tapo invalidu dėl kokios nors kitos priežasties, invalidumo pensija yra lygi senatvės pensijai, į kurią pareigūnas būtų turėjęs teisę sukakus 65 metams, jei būtų iki tokio amžiaus išdirbęs tarnyboje. Invalidumo pensija apskaičiuojama pagal bazinę algą, kurią pareigūnas gautų pagal savo kategoriją, jei pensijos mokėjimo momentu būtų tarnyboje. Invalidumo pensija negali būti mažesnė kaip 120 % minimalaus gyvenimo lygio. Jei pareigūnas tyčia tampa invalidu, paskyrimų tarnyba gali nuspręsti mokėti jam tik senatvės pensiją. 79 straipsnis (8) (24) (46) Pareigūno arba buvusio pareigūno našlė VIII priedo 4 skyriuje numatyta tvarka turi teisę į 60 % senatvės arba invalidumo pensijos, kuri buvo mokama jos vyrui arba kuri jam būtų priklausiusi mirties metu, nepriklausomai nuo darbo stažo ar amžiaus, dydžio našlystės pensiją. Pareigūno, kuris mirė turėdamas vieną iš 35 straipsnyje nurodytų administracinių statusų, našlei išmokama našlystės pensija yra ne mažesnė už minimalų gyvenimo lygį ir ne mažesnė kaip 35 % pareigūno paskutinės bazinės algos. Pareigūnui mirus dėl vienos iš 78 straipsnio antrojoje pastraipoje nurodytų priežasčių, ši suma neturi būti mažesnė kaip 42 % paskutinės pareigūno bazinės algos. 79a straipsnis (46) 79 straipsnio nuostatos mutatis mutandis taikomos pareigūnės arba buvusios pareigūnės našliui. 80 straipsnis (8) (40) (46) Jeigu miršta pareigūnas arba asmuo, turintis teisę gauti ištarnauto laiko ar invalidumo pensiją, bet neturintis sutuoktinio, turinčio teisę gauti maitintojo netekimo pensiją, išlaikomi vaikai, minimi VII priedo 2 straipsnyje, pagal VIII priedo 21 straipsnį turi teisę gauti našlaičio pensiją. Tai taikoma ir pirmiau nurodytus reikalavimus atitinkantiems vaikams, jei našlystės pensiją gaunantis sutuoktinis miršta ar sudaro naują santuoką. Kai pareigūnas ar teisę į senatvės arba invalidumo pensiją turintis asmuo miršta, bet nėra tenkinamos pirmojoje pastraipoje nustatytos sąlygos, išlaikomi vaikai, kaip apibrėžta VII priedo 2 straipsnyje, turi teisę gauti našlaičio pensiją pagal VIII priedo 21 straipsnį; tačiau ta pensija yra pusės pagal tą straipsnį apskaičiuotos pensijos dydžio. Mirus pareigūnu ar laikinai priimtu tarnautoju nesančiam senatvės ar invalidumo pensiją gaunančio pareigūno arba buvusio pareigūno sutuoktiniui, likusio sutuoktinio VII priedo 2 straipsnyje pateiktą apibrėžimą atitinkantys išlaikomi vaikai turi teisę į našlaičio pensiją pagal VIII priedo 21 straipsnį. Pirmojoje, antrojoje ir trečiojoje pastraipose numatytos teisės taikomos mirus buvusiam pareigūnui, turėjusiam teisę gauti išmokas pagal Tarnybos nuostatų 50 straipsnį, Reglamento (EEB, Euratomas, EAPB) Nr. 259/68 5 straipsnį, Reglamento (Euratomas, EAPB, EEB) Nr. 2530/72 3 straipsnį ir Reglamento (EAPB, EEB, Euratomas) Nr. 1543/73 3 straipsnį ir mirus buvusiam pareigūnui, atleistam iš tarnybos prieš jam sukankant 60 metų ir prašiusiam atidėti jo senatvės pensijos mokėjimą iki pirmosios kalendorinio mėnesio, sekančio po to mėnesio, kurį jam sukanka 60 metų, dienos. 81 straipsnis (8) (10) Asmuo, turintis teisę į nuo 60 metų ar vėliau mokėtiną senatvės pensiją, taip pat į invalidumo pensiją arba našlystės pensiją, turi teisę VII priede nurodytomis sąlygomis gauti 67 straipsnyje nurodytas išmokas šeimai; išmoka namų ūkiui apskaičiuojama pagal gavėjo pensiją. Tačiau turinčiam teisę į našlystės pensiją asmeniui mokama dvigubo 67 straipsnio 1 dalies b punkte nurodyto išmokos dydžio išmoka vaikui išlaikyti. 81a straipsnis (46) 1. Nepaisant kitų nuostatų, ypač nuostatų dėl minimalių sumų, mokėtinų asmenims, turintiems teisę gauti našlių ir (arba) našlaičių pensiją, bendra mokėtina suma, susidedanti iš našlės/našlio pensijos ir išmokų šeimai, atskaičius mokesčius ir kitas privalomas išskaitas, mokėtina našlei ir kitiems tokią teisę turintiems asmenims, negali viršyti: a) mirus vieną iš 35 straipsnyje nurodytų tarnybos teisinių statusų turėjusiam pareigūnui – atlyginimo, kurį jis būtų gavęs dirbdamas toje pat kategorijoje ir pakopoje, ir visų išmokų šeimai, kurias jis tokiu atveju būtų gavęs, atėmus mokesčius bei kitus privalomus išskaitymus; b) už laikotarpį nuo tos dienos, kai a punkte nurodytam pareigūnui būtų sukakę 65 metai, – senatvės pensijos, į kurią jis būtų turėjęs teisę būdamas gyvas, apskaičiuotos pagal mirties metu jam priskirtą kategoriją ir pakopą, bei visų išmokų šeimai, kurias jis būtų gavęs, atėmus mokesčius bei kitus privalomus išskaitymus; c) mirus teisę į senatvės ar invalidumo pensiją turinčiam buvusiam pareigūnui – pensijos, į kurią jis būtų turėjęs teisę būdamas gyvas, pridėjus visas b punkte nurodytas išmokas ir atėmus išskaitymus; d) mirus iš tarnybos prieš sukankant 60 metų išėjusiam bei atidėti jo senatvės pensijos mokėjimą iki pirmosios po mėnesio, kurį jam sukaks 60 metų, einančio kalendorinio mėnesio dienos prašiusiam buvusiam pareigūnui – senatvės pensijos, į kurią jis būtų turėjęs teisę sulaukęs 60 metų, pridėjus visas b punkte nurodytas išmokas ir atėmus išskaitymus; e) mirus pareigūnui arba buvusiam pareigūnui, mirties dieną turėjusiam teisę gauti išmokas pagal šių Tarnybos nuostatų 41 arba 50 straipsnį, Reglamento (EEB, Euratomas, EAPB) Nr. 259/68 5 straipsnį, Reglamento (Euratomas, EAPB, EEB) Nr. 2530/72 3 straipsnį, Reglamento (EAPB, EEB, Euratomas) Nr. 1543/73 3 straipsnį, Reglamento (EAPB, EEB, Euratomas) Nr. 2150/82 2 straipsnį arba Reglamento (EAPB, EEB, Euratomas) Nr. 1679/85 3 straipsnį, – išmokos, į kurią jis būtų turėjęs teisę būdamas gyvas, pridėjus visas b punkte nurodytas išmokas ir atėmus išskaitymus; f) už laikotarpį nuo tos dienos, kurią e punkte nurodytas pareigūnas būtų netekęs teisės į išmoką, – senatvės pensijos, į kurią jis tą dieną būtų turėjęs teisę būdamas gyvas ir atitikdamas teisei į pensiją gauti taikomus amžiaus reikalavimus, pridėjus visas b punkte nurodytas išmokas ir atėmus išskaitymus. 2. Taikant šio straipsnio 1 dalį, neatsižvelgiama į korekcinius koeficientus, galinčius turėti įtakos įvairioms nurodytoms sumoms. 3. Turintiems teisę į našlystės pensiją asmenims maksimali a-f punktuose nurodyta suma paskirstoma proporcingai pagal jų atitinkamas teises, kurias jie turėtų neatsižvelgus į šio straipsnio 1 dalį. Taip paskirstytoms sumoms taikomos 82 straipsnio 1 dalies antroji, trečioji ir ketvirtoji pastraipos. 82 straipsnis (40) (78) (79) 1. Pirmiau minėtos pensijos apskaičiuojamos pagal pirmąją mėnesio, kurį atsiranda teisė į pensiją, dieną galiojančias atlyginimo lenteles. Joms taikomas Bendrijoms priklausančiai šaliai, kurioje gavėjas įrodo turįs gyvenamąją vietą, nustatytas korekcinis koeficientas. Jei pensijos gavėjas apsigyvena Bendrijoms nepriklausančioje šalyje, taikomas korekcinis koeficientas 100. Eurais apskaičiuotos pensijos mokamos viena iš Tarnybos nuostatų VIII priedo 45 straipsnyje nurodytų valiutų Tarnybos nuostatų 63 straipsnio antrojoje pastraipoje nurodyta tvarka. 2. Jeigu Taryba pagal 65 straipsnio 1 dalį nuspręstų padidinti atlyginimus, ji, laikydamasi 65 straipsnio 3 dalyje nurodytos tvarkos, tuo pačiu metu nuspręstų atitinkamai padidinti pensijas. 83 straipsnis (8) (64) 1. Išmokos pagal šią pensijų sistemą mokamos į Bendrijų biudžetą. Valstybės narės bendrai užtikrina tokių išmokų mokėjimą pagal toms išlaidoms finansuoti nustatytą skalę. Dėl ankstesnių Europos anglių ir plieno bendrijos tarnybos nuostatų 83 straipsnio 1 dalyje nurodytos pensijų sistemos lėšų panaudojimo kvalifikuota balsų dauguma sprendžia Taryba, remdamasi Komisijos pasiūlymu ir pasikonsultavusi su Tarnybos nuostatų komitetu. 2. Pareigūnai padengia trečdalį šios pensijų sistemos finansavimo sąnaudų. Įmoka yra 8,25 % pareigūno bazinės algos, neįskaitant 64 straipsnyje nurodytų dydžių. Ji kas mėnesį išskaičiuojama iš pareigūnų algų. 3. Pareigūnų, kurie dalį laiko dirbo Europos anglių ir plieno bendrijoje arba kurie priklauso Bendrijų institucijoms ar organams, pensijų apskaičiavimo metodika ir tų išlaidų paskirstymas tarp Europos anglių ir plieno bendrijos pensijų fondo ir Europos ekonominės bendrijos bei Europos atominės energijos bendrijos biudžetų nustatoma reglamentu, priimtu Tarybos ir Europos anglių ir plieno bendrijos pirmininkų komiteto susitarimu, pasikonsultavus su Tarnybos nuostatų komitetu. 4. Jeigu aktuarinis pensijų sistemos įvertinimas, kurį Tarybos pageidavimu atlieka vienas ar daugiau kvalifikuotų ekspertų, rodo, kad pareigūnų įmokų nepakanka siekiant finansuoti vieną trečdalį pagal pensijų sistemą mokamų įmokų, biudžetinės institucijos, laikantis biudžetinės procedūros ir pasikonsultavus su 10 straipsnyje nurodytu Tarnybos nuostatų komitetu, apibrėžia, kaip reikia pakeisti įmokų normas arba pensinį amžių. 84 straipsnis VIII priede išdėstytos išsamios taisyklės, reglamentuojančios pirmiau nurodytą pensijų sistemą. 4 skyrius: Permokėjimas ir nepakankamas apmokėjimas 85 straipsnis (8) Bet kuri permokėta suma turi būti grąžinama, jei gavėjas žinojo, kad nėra teisinio pagrindo ją gauti arba jei permokėjimo faktas buvo tiek akivaizdus, kad jis negalėjo apie tai nežinoti. 5 skyrius: Reikalavimo perėjimas Bendrijoms 85a straipsnis (46) 1. Jei dėl asmens, kuriam taikomi šie Tarnybos nuostatai, mirties, netyčinio sužalojimo ar ligos kaltas trečiasis asmuo, Bendrijai dėl šio įvykio pagal Tarnybos nuostatus atsiradusių įsipareigojimų ribose nukentėjusiojo arba jo įpėdinių reikalavimo teisės trečiųjų asmenų atžvilgiu, įskaitant teisę pareikšti ieškinį, regreso tvarka pereina Bendrijoms. 2. Šio straipsnio 1 dalyje numatytas reikalavimo perėjimas regreso tvarka, inter alia, apima: - pareigūnui pagal 59 straipsnį laikino nedarbingumo laikotarpiu toliau mokamą atlyginimą, - turėjusiam teisę į pensiją pareigūnui ar buvusiam pareigūnui mirus, pagal 70 straipsnį mokamas išmokas, - pagal 72 ir 73 straipsnius bei jų įgyvendinimo taisykles mokamas ligos draudimo ar draudimo nuo nelaimingų atsitikimų išmokas, - 75 straipsnyje nurodytas palaikų pervežimo išlaidas, - pagal 67 straipsnio 3 dalį ir VII priedo 2 straipsnio 3 ir 5 dalis sergančiam sunkia liga ar neįgaliam išlaikomam vaikui mokamas papildomas išmokas šeimai, - išmokant invalidumo pensijas, mokamas nelaimingo atsitikimo ar ligos, sukeliančios nuolatinį invalidumą, dėl kurio pareigūnas negali atlikti savo pareigų, atveju, - mirus pareigūnui ar buvusiam pareigūnui arba turėjusiam teisę į pensiją pareigūno arba buvusio pareigūno sutuoktiniui, nesančiam pareigūnu arba laikinai priimtu tarnautoju, mokamą našlystės pensiją, - nepriklausomai nuo amžiaus dėl sunkios ligos ar invalidumo po jį išlaikiusio asmens mirties užsidirbti pragyvenimui negalinčiam pareigūno ar buvusio pareigūno vaikui mokamą našlaičio pensiją. 3. Tačiau Bendrijos neperima draudėjo teisių gauti kompensaciją už grynai asmeninę žalą, pavyzdžiui, už nematerialinius nuostolius, už skausmą ir kančias ar, be 73 straipsnyj